Povezujući različite aspekte kulture deljenja i urbani dizajn projekat SCCM razvija novi oblik življenja u našim gradovima - zajednički. SCCM je četvorogodišnji kulturni program koji su zajedno pokrenuli partneri iz sedam gradova Centralne i Jugoistočne Evrope – Berlina, Praga, Bratislave, Katovica, Varšave, Budimpešte i Beograda. SCCM predstavlja internacionalnu mrežu za razvijanje kreativnog diskursa koji nastaje ukrštanjem arhitekture, umetnosti, urbanizma i ekonomije deljenja, kako bi doprineo transformaciji gradskih prostora. U periodu od 2016. do 2020. godine SCCM će organizovati više od 150 akcija, kao što su festivali, filmovi, izložbe, radionice, umetničke rezidencije i studije slučaja. Projekat želi da neposrednim aktivnostima građanima približi stav da su participacija i međusobna saradnja neophodni za stvaranje ugodnog i vrednog gradskog okruženja. Kreativni centar projekta je u Pragu, gde je ustanovljen rukovodeći tim koji čine Gete institut, Češki centar i reSITE organizacija.\nU aktivnostima SCCM učestvuju organizacije iz gradova koji su povezani transnacionalnim, komplementarnim elementima pojedinačnih projekata, a koji se nezavisno razvijaju u svakom gradu stvarajući zajednički programski okvir. Taj međunarodni okvir definiše arhitektonske, urbanističke i umetničke intervencije koje unapređuju gradske prostore kao kulturne aktivnosti, prevazilazeći isključivo stručni domen kako bi prerasle u transdisciplinarni, inkluzivni proces.\nJavna okupljanja i kreativne razmene učesnika SCCM programa, kojima će se ostvarivati zajednički programski okvir, održavaće se u DVORIŠTIMA IDEJA (IDEAS YARDS) organizovanim u šest gradova – Berlinu, Pragu, Bratislavi, Katovicama, Budimpešti i u Beogradu. DVORIŠTE IDEJA u Beogradu biće deo manifestacije BINA 2017, 2018 i 2019. godine. Partnerske organizacije će, u saradnji sa BINA timom, voditi radionice, predavanja, diskusije i predložiti nove metode za razvijanje participativnih procesa predviđenih SCCM programom. Javno „dvorište“ delovaće i kao mesto za interakciju predstavnika partnerskih organizacija i lokalne javnosti. Mnogobrojna iskustva koja će biti predstavljena javnosti u „dvorištu" trebalo bi da podstaknu stvaraoce iz različitih oblasti da kulturnim aktivnostima utiču na unapređenje gradskih prostora. Studija slučaja URBANA ČVORIŠTA koji će se razvijati u Beogradu pod rukovodstvom BINE, u saradnji sa parterskim organizacijama SCCM, ističe društvenu ulogu građanskih inicijativa u unapređenju savremenih gradova. Njegova praktična primena ogleda se u razvijanju zajedničkih predloga građana i stručnjaka koji nastaju kao odgovor na socijalne i prostorne potrebe u neposrednom okruženju.\nBeogradska Internacionalna Nedelja Arhitekture (BINA), posvećena je temama koje smatramo izuzetno važnim za stanje struke, ali i društva i kulture u širem smislu, kroz procese participacije u kreiranju uspešnijeg, održivog okruženja javnih prostora grada i arhitekture u našim i međunarodnim okvirima. U okviru projekta Kreativna Evropa – Gradovi deljenja: kreativni podsticaj (Shared cities: creative momentum – SCCM) BINA je pokrenula projekat eksperimentalnih URBANIH ČVORIŠTA. Preko javnog poziva krajem 2016. godine BINA je odabrala stručni tim (izmedju 7 radova pristiglih na javnom konkursu)Čuvari parka, tim antropologa, arhitekata i urbanista, dizajnera i menadžera u kulturi koji se 2015. godine okupio oko komšijske inicijative da se očiste i ožive zajednički otvoreni prostori u okolini Mileševske ulice u Beogradu, sa kojim razvija projekat URBANOG ČVORIŠTA. Putem saradnje sa zajednicom, cilj je arhitektonskim, urbanističkim, umetničkim i dizajnerskim intervencijama unaprediti PLATO - otvoreni gradski prostor u bloku kod Mileševske 42, u mesto okupljanja, razmene i konstituisanja zajednice oko pitanja od zajedničkog interesa. Plato je velika slobodna površina, blago kaskadirana, podeljena je na više terena za igru i druženje, i iako generacije dece, mladih i starijih u njemu provode slobodno vreme, veći deo ovog prostora nedovoljno je iskorišćen, zapušten i prljav, što zbog loših navika i nemara korisnika i prolaznika, što zbog neefikasnog održavanja i nedovoljne opremljenosti mobilijarom.\nZajednička aktivnost građana i stručnjaka, odnosno uključivanje građana u projektovanje i održavanje gradskih prostora, povećava međusobno poverenje i svest o moći zajedništva. Istovremeno, posredstvom ovog procesa, stručnjaci dobijaju priliku da bolje razumeju potrebe građana i da razvijaju metode rada sa zajednicom.


NDNV: Zaštititi novinarke N1 Vanju Đurić i Žaklinu Tatalović - Društvo - Dnevni list Danas\nPočetna » Društvo » NDNV: Zaštititi novinarke N1 Vanju Đurić i Žaklinu Tatalović\n1Piše: N1 22. februara 2020. 15.43\nNavode da je nakon prošlogodišnjih pretnji, ponovo gebelsovski napadnuta Vanja Đurić, novinarka N1, koja je na portalu Prismotra označena kao novinarka N1 koja je „pravila filmove protiv Srbije“.\nIsti sajt je, kako kažu, u svojim objavama targetirao i novinarku N1 Žaklinu Tatalović, objavljujući njene privatne fotografije sa društvenih mreža.\n„U tekstu o koleginici Vanji Đurić, osim drugih filmova na kojima je radila, navodi se i dokumentarni film ‘Albanke su naše sestre’, koji je NDNV u saradnji sa BIRN-om Kosova i nemačkim Forumom ZFD snimio još 2017. godine. Podsećamo javnost da su NDNV i partneri 2017. godine primili veliki broj otvorenih pretnji smrću. Takođe, projekcija filma u Kraljevu bila je otkazana, nakon što su organizatori primili veliki broj pretnji. U Novom Sadu organizatori su uspeli da osujete pokušaj ekstremnih desničara da prekinu projekciju filma“, navodi se u saopštenju.\nKako se dodaje, u Nišu su pretnje kulminirale, a filmska ekipa bila je izložena velikom broju direktnih pretnji smrću.\nProšle godine su autorke filma „Albanke su naše sestre“ Sanja Kljajić, Vanja Đurić i Milena Popović već primile veliki broj uvreda i pretnji smrću.\n„Tada je NDNV slučaj prijavio svim nadležnim institucijama kao i relevantnim domaćim i međunarodnim institucijama, međutim do danas nemamo nikakav sudski epilog. Neshvatljivo je, nedozvoljivo i pogubno ćutanje države na takve napade jer se na taj način zapravo toleriše fašizacija društva i uspostavljanje ‘zakona rulje'“, kažu u NDNV.\nTo novinarsko udruženje zahteva od nadležnih institucija da „konačno reaguju na napade, a istovremeno apeluje na građane da izraze solidarnost sa novinarima koji rade u skladu sa načelima Kodeksa novinara Srbije i brane čast novinarske profesije, a time i prava svih građana“.\nNDNV, Nezavisno društvo novinara Vojvodine, Novinari, zastita novinara\nŠinković: Ove godine porastao broj napada i pritisaka na novinare\n23. februara 2020. u 14.40\nPoštovani iz NDNV, zašto tako niste reagovali kada su novinarke PINK bile tučene, nije im prećeno već fizički udarane od pristalica dveri. Da li it Vama znanih razloga niste smeli na jednog od lidera kupus opozicije?


HRT: Romska zajednica bit će na službenoj komemoraciji u Jasenovcu\n12:49 / 12.04.2016.\nRomska zajednica bit će na službenoj komemoraciji u Jasenovcu\nMolim da se odluka romske ne politizira i ne stavlja u kontekst dnevnih poitičkih prepucavanja, dodao je Kajtazi.\n'Romska zajednica prisustvovat će na službenoj komemoraciji u Jasenovcu, 22. travnja', izjavio je na konferenciji za novinare u Saboru zastupnik romske manjine Veljko Kajtazi.\nDodao je, međutim kako je stav romske zajednice da se stradanje Roma mora obilježiti i 2. kolovoza na Međunarodni dan sjećanja na romske žrtve holokausta. Pozvao je sve udruge i zajednice da im se toga dana pridruže. 'Molim da se odluka romske ne politizira i ne stavlja u kontekst dnevnih političkih prepucavanja', dodao je Kajtazi te napomenuo kako se stav romske zajednice oko tog pitanja nikad nije mijenjao.


Удружењу без адресе 35.000 КМ: Професоре натерали да из свог џепа плаћају семинар о Холокаусту и геноциду у НДХ - Јадовно 1941. - КУЛТУРА СЈЕЋАЊА\nObjavljeno: 17 aprila, 2017\nObjavljeno u: Jasenovac, Logor Staro sajmište\nUdruženju bez adrese 35.000 KM: Profesore naterali da iz svog džepa plaćaju seminar o Holokaustu i genocidu u NDH\nOdlukom Republičkog pedagoškog zavoda svi nastavnici istorije i srpskog jezika u osnovnim i srednjim školama u Republici Srpskoj, njih više od 1.150, obavezni su da pohađaju seminar o Holokaustu i genocidu u NDH.\nKvalitet predavanja je neujednačen, tvrde profesori\nVažnost teme niko ne spori, ali je kontroverze izazvao način organizovanja obuke. Kotizaciju od 30 KM profesori moraju lično da plate Udruženju Nefeš Haja, koje i vodi seminar, iako nema ni sedište, ni veb sajt, ni telefon. U školama Srpske radi oko 300 istoričara, te 850 profesora srpskog, pa će ova NVO do juna inkasirati oko 35.000 KM.\nUG Nefeš Haja su 2008. osnovali Dušan Pavlović, teolog zaposlen u Republičkom centru za istraživanje rata i ratnih zločina, njegova supruga Stela Pavlović, te još tri osobe, čija su imena poznata redakciji. Osnivači tvrde da godinama nisu aktivni u udruženju, za seminar nisu ni čuli, a jedan od njih kaže da su napustili Nefeš Haju zbog „sukoba sa konroverznim Pavlovićem“.\nKao predsednik UO, Pavlović je ovlašćen za zastupanje Nefeš Haje, dakle i za raspolaganjem novcem na računu. On je i glavni uvodničar na seminarima, i to kao sertifikovani predavač izraelskog Memorijalnog centra Jad Vašem. Pavlović, međutim, nije jedini u Srpskoj sa tim sertifikatom.\nDušan Pavlović Foto: Siniša Pašalić / RAS Srbija\nIako u Ministarstvu prosvete RS tvrde da su „polaznici oduševljeni seminarom“, profesori iz više gradova RS žalili su se našoj redakciji.\n– Kvalitet predavanja je neujednačen, u grupi nas je bilo više od 50, nismo dobili ni čašu vode i pitam se na šta su potrošene naše pare – kaže jedna profesorka.\nSeminar su, kako je potvrđeno u Ministarstvu prosvete RS, na osnovu sporazuma sa Jad Vašemom, i uz podršku Ministarstva, organizovali RPZ, Filozofski fakultet Banjaluka i Republički centar za istraživanje rata i ratnih zločina, u saradnji sa UG Nefeš Haja.\nZašto se kotizacija ne uplaćuje na račun jedne od četiri navedene javne institucije, nego na konto Pavlovićevog udruženja, iz Ministarstva nisu odgovorili, tvrdeći da je za „organizaciono tehničke detalje“ odgovoran Pedagoški zavod.\nNi direktor RPZ Predrag Damjanović nije nam odgovorio na to pitanje. Umesto toga on je izrazio žaljenje što se profesori bune, pitajući se da li takve osobe imaju „moralnog prava da vaspitavaju decu“. Ni pitanja „EuroBlica“ mu se nisu dopala, pa je poručio da mu pre objavljivanja pošaljemo tekst da ga pročita!?\nO kompetencijama Udruženja koje je Zavod angažovao nije rekao ništa, osim da je Nefeš Haja jedina organizacija na našim prostorima „sertifikovana od strane Jad Vašema“. Poznavaoci prilika, međutim, tvrde da Jad Vašem ne daje sertifikate organizacijama, nego samo pojedincima.\nPavlović ne razume pitanja\nUpitan zašto Nefeš Haja nema sedište, telefon i veb sajt i zašto su je napustili osnivači, predsednik ovog Udruženja Dušan Pavlović je odgovorio da mu „nije jasno o čemu govorimo“.\nPavloviću su pitanja u vezi sa finansijama, očigledno, malo jasnija, pa je je na pitanje zašto se kotizacija uplaćuje njegovom udruženju odgovorio da je „to dugogodišnja praksa“, te da će „finasijski izveštaj dostaviti institucijama koje su odobrile projekat“.\nŠkola joge i meditacije\n– Više informacija o UG „Nefeš Haja“ možete naći na njihovom sajtu – poručio je Damjanović, iako takav sajt ne postoji.\nNa internetu je dostupan samo jedan sajt Nefeš Haje, koji predstavlja školu za jevrejsku jogu i meditaciju iz Izraela.\nBanjalučka Nefeš Haja registrovana je na adresi stambene zgrade, u kojoj nema kancelarija ni lokala. Broj telefona, naveden u internet adresarima kao njihov, ne postoji.\nU Jevrejskom kulturnom centru kažu da za to udruženje nisu čuli. Na upit o UG Nefeš Haja Banjaluka iz „Jad Vašema“ nismo dobili odgovor.\nObavezna edukacija prosvjetara o vlastitom trošku: Za …


25.09.2019 / 16:18 BiH - VSTVBiH\nFoto: BIRN - Vijesti.ba\nVisoko sudsko i tužilačko vijeće Bosne i Hercegovine (VSTV BiH) danas je na sjednici razmatralo pitanja procesuiranja ratnih zločina.\nKako je rečeno, u predmetima ratnih zločina u Tužilaštvu BiH je 30 odsto nedostupnih lica, i to su za sada nerješivi predmeti.\nPreporučeno je da se organizuje regionalna konferencija na najvišem nivou na kojoj bi ovaj problem bio razmotren.\nČlanovi VSTV-a su razmatrali izvještaj za prošlu godinu o radu na predmetima ratnih zločina u tužilaštvima i sudovima, kao i tematski izvještaj Misije OSCE-a “Upravljanje predmetima ratnih zločina u postupku pred Tužilaštvom BiH”, javio je BIRN BiH.\nSlavo Lakić je kazao da se Stalna komisija bavila višestrukim vraćanjem optužnica i prije izvještaja OSCE-a i da postoje različita tumačenja tog pitanja.\nŽeljka Radović je rekla da se optužnice moraju urediti u zadatom roku i da zakon ne poznaje vraćanje optužnica unedogled.\nGoran Nezirović se osvrnuo na zaključke OSCE-a o opadanju osuđujućih presuda od 2016. godine, rasipanju finansijskih i ljudskih resursa, fragmentaciji i razdvajanju predmeta.\nOn je ocijenio da bi se VSTV trebalo da izjasni o tim pitanjima ili da kaže da se ne može izjasniti.\nNa pitanje Ružice Jukić da li su sporna razdvajanja predmeta bila zakonita ili ne i u kom procentu, Željka Radović je kazala da Stalna komisija nije arbitar između Tužilaštva BiH i OSCE-a.\nStalnoj komisiji glavni tužioci dostavljaju izvještaje o razdvajanju predmeta.\nMahmut Švraka je rekao da se radi na rješavanju problema neopravdanog razdvajanja predmeta.\nDodao je da smatra da je neprihvatljivo da prilikom razdvajanja predmeta zbog smrti osumnjičenog tužilac dobija značajniji procenat u ostvarivanju norme.\nVSTV je usvojio zaključke u vezi sa dvjema preporukama iz OSCE-ovog izvještaja koji se odnose na ovu instituciju.\nU vezi sa prvom preporukom o disciplinskoj odgovornosti u slučaju nepoštivanja mjera propisanoj Državnom strategijom, zaključeno je da se to već nalazi u revidiranoj strategiji, čije se usvajanje očekuje.


Predsjednik Skupštine čestitao Dan Prijestonice Cetinje\nčetvrtak, 12 novembar 2020 14:35\nPredsjednik Skupštine Crne Gore Aleksa Bečić uputio je čestitku povodom 13. novembra – Dana Prijestonice Cetinje, gradonačelniku Aleksandru Kašćelanu, predsjednici Skupštine Maji Ćetković, odbornicima i svim građanima Cetinja.\n„Koristim priliku da vam uputim srdačne čestitke povodom 13. novembra, kada je prije 76 godina ponosni narod ovog grada izvojevao slobodu nad fašizmom i time opravdao slobodarski duh Prijestonice i Crne Gore.\nDan oslobođenja Cetinja koji proslavljate i kojim se, sa punim pravom ponosite, podsjeća nas na univerzalne antifašističke vrijednosti na kojima počiva savremena Crna Gora.\nUpravo nas hrabrost, ljubav i odanost onih koji su dali svoje živote za slobodu svog grada i svoje zemlje, dodatno obavezuju na duboko poštovanje sopstvene istorije te podstiču na jačanje kulta zajedništva i pomirenja koji našu otadžbinu i domovinu sa pravom svrstavaju u porodicu država moderne civilizacije koje gaje i žive demokratske vrijednosti.\nCrna Gora ima permanentnu istorijsku obavezu da uloži iskrene napore u pravcu daljeg svestranog razvoja Cetinja, koje svojom neprocjenjivom duhovnom, kulturnom i istorijskom baštinom, predstavlja izuzetan turistički i privredni potencijal za cijelu državu.\nU to ime vam, još jednom, čestitam Dan Prijestonice Cetinje – 13. novembar.”


Tokom vikenda oko 700 građana prekršilo policijski čas, najviše u Beogradu i Novom Sadu | Sombor portal\n“Nadam se da će ljudi ovo shvatiti kao upozorenje koje će štiti njih. Ovih nekoliko dana su ključni da nemamo veliki broj novozaraženih i da štitimo živote”, rekao je Stefanović.\n“Svima koji prekrše meru pišemo krivične i prekršajne prijave, moraju da znaju da će oni koji budu uhvaćeni u kršenju zakona ići u zatvor, imali ste već prve presude na tri, dve godine zatvora. Ovo je ozbiljno delo kojim ugrozavate i svoj i život drugih ljudi i za to ćete odgovarati”, rekao je Stefanović.\n“Neće ih zaštiti ni novac ni status, ko god da su, biće privedeni i uhapšeni i biće im suđeno”, rekao je Stefanović.


Ešton: EU će u Sarajevu potvrditi evropsku budućnost zapadnog Balkana\nGlavni cilj ministarske konferencija koja se u sredu održava u Sarajevu jeste da se potvrdi evropska perspektiva zemalja zapadnog Balkana kad provedu tražene reforme, kaže se u saopštenju visokre predstavnice EU za spoljnu i bezbednosnu politiku Ketrin Ešton (Catherine Ashton).\n“Integracija zapadnog Balkana u evropsku porodicu naroda ostaje jedan od poslednjih izazova u izgradnji demokratske i ujedinjene Evrope. U Sarajevu će EU ponovno potvrditi da je mesto Balkana u Evropi, te evropsku perspektivu za regiju”.\nU Sarajevu će se okupiti ministri spoljnih poslova zemalja članica EU-a i zemalja zapadnog Balkana, predstavnici Sjedinjenih Američkih Država, Rusije i Turske, zatim NATO-a, Saveta Evrope i OEBS-a.\nI komesar za proširenje Štefan File (Stefan Fuelle) ističe da će se u Sarajevu potvrditi evropska budućnost zemalja u regiji.\n“Konferencija pravovremeno potvrđuje perspektivu članstva za zemlje zapadnog Balkana i nastavak procesa proširenja. Pozdravljam obećanja zemalja zapadnog Balkana da će ubrzati reforme u ključnim područjima i dalje jačati efikasnu regionalnu saradnju. Komisija će podržati zapadni Balkan u tim izazovima. Proširenje se temelji na strogoj uslovljenosti, ali je pre svega politički project”, istakao je File.\nŠpansko predsedništvo takođe je istaklo da želi da potvrdi da je proces integracije zemalja u regiji u EU "nepovratan", a zauzvrat se od tih zemalja očekuje da nastave reforme.


Javno slušanje otvorio je Aleksandar Čotrić, predsednik Odbora za dijasporu i Srbe u regionu, ističući da je cilj rasprave da se dođe do predloga i zaključaka kako unaprediti zakone koje donosi Narodna skupština, a koji se odnose na srpsku dijasporu. Čotrić je izrazio nadu da će ovakvi susreti doprineti stvaranju pogodnosti za privlačenje više investicija iz inostranstva u Srbiju, većem učešću dijaspore u privatizacijama i u društvenom i političkom životu Srbije. Takođe će doprineti približavanju naše zemlje evropskim integracijama i partnerskim odnosima sa zemaljama u kojima žive naši iseljenici, lakšem sticanju srpskog državljanstva, kvalitetnijem informisanju, učenju maternjeg jezika i očuvanju identiteta srpske dijaspore.\nDirektorka kancelarije za saradnju sa dijasporom i Srbima u regionu, dr Slavka Drašković navela je da u dijaspori živi oko tri miliona Srba što predstavlja veliki potencijal i dodala da je jedan od zadataka ovog skupa da se taj potencijal prepozna i iskoristi. Ona je istakla da dijaspora svojim ugledom i kontaktima može da predstavlja ambasadore Srbije u inostranstvu i pomogne da se povrati ugled Srbije. Drašković je najavila i donošenje akcionog plana za sprovođenje Strategije za unapređenje i jačanje odnosa matične države i dijaspore i matične države i Srba u regionu za 2013. i 2014. godinu, koji ima za cilj jačanje odnosa između Srbije i dijaspore.\nO mogućim oblicima buduće saradnje dijaspore i Srbije govorili su uspešni privrednici i biznismeni srpskog porekla iz SAD, Nemačke, Austrije, Australije, Kanade, Rusije, Velike Britanije i Finske. Oni su istakli da je neophodno definisati ciljeve saradnje i stvoriti uslove za investicije iz inostranstva.\nUčesnicima skupa obratili su se i Dejan Radulović, pomoćnik ministra regionalnog razvoja i lokalne samouprave, dr Biljana Hroneos Krasavac, specijalni savetnik za međunarodne finansijske institucije u Ministarstvu finansija i privrede, Zoran Perišić, gradonačelnik Niša, Milan Ćuprić, šef Odseka za biljnu proizvodnju u Ministarstvu poljoprivrede, šumarstva i vodoprivrede, Filip Kuntić, viši savetnik za strane investicije Agencije za strana ulaganja i promociju izvoza SIEPA, Đorđe Staničić, generalni sekretar Stalne konferencije gradova i opština i Srđan Bošković, savetnik u Centru za dijasporu Privredne komore Srbije.\nSkupu su prisustvovali narodni poslanici, ambasadori, predstavnici međunarodnih organizacija, poslovnih udruženja i nevladinih organizacija.\nJavno slušanje organizovano je uz podršku programa Ujednjenih nacija za razvoj (UNDP) kroz projekat pod nazivom: “Jačanje nadzorne uloge i javnosti u radu Narodne skupštine”, finansiran od strane švajcarske agencije i uz podršku Kancelarije za saradnju sa dijasporom i Srbima u regionu.


Vlada BPK-a Goražde neugodno iznenađena zatvaranjem firme IN ŠEH KRUG\nVlada Bosansko-podrinjskog kantona Goražde 16.04.2010.godine upriličila je sastanak sa predstavnicima osnivača, menadžmenta i sindikata firme IN ŠEH-Krug iz Vitkovića. Sastanak je organizovan sa ciljem sagledavanja novonastalog problema, obzirom da je Savez ratnih vojnih invalida „Sinovi Drine“, kao osnivač, donio odluku o gašenju firme IN ŠEH KRUG u Vitkovićima.\nNa sastanku Vlada BPK-a uputila je predstavnicima firme IN ŠEH KRUG zamjerke što nije informisana o problemima koji postoje u poslovanju firme, kao i o tome da bi moglo doći do njenog zatvaranja. Ovakvim postupkom 30 radnika ostaje bez posla. Prema riječima Premijera BPK-a Nazifa Uručija, Vlada je od 2004.godine redovno doznačavala sredstva firmi IN ŠEH KRUG , a sredstva su kroz određene projekte dodijeljivana i putem Službe za zapošljavanje, kao i kroz resorna ministarstva i Općinu Goražde.\n„Obzirom na dosadašnju saradnju, sve nas je iznenadila vijest da je došlo do zatvaranja firme IN ŠEH KRUG, a da Vlada o tome ne zna ništa. Na neki način, Vlada je pored Službe za zapošljavanje, učestvovala i sa finansijskim sredstvima i sa drugim vidovima pomoći kako bi firma u potpunosti egzistirala. Postoje određeni problemi u ovoj firmi kao i u svakoj drugoj, to je obaveza pravnog subjekta prije svega osnivača, da rješava probleme , a napraviti jedan takav potez da 30 radnika ostane bez posla, a da niko od drugih sudionika ili adresa na koje će se sutra ti ljudi vratiti ( je li to adresa Službe za zapošljavanje, da li će se obratiti Vladi za pomoć kada nešto ne funkcioniše) ne bude informisana, to nije primjereno. Treba tražiti rješenje za firmu i prije svega uposlenike, bez obzira na koji način i u kojoj firmi su zasnovali radni odnos, ali i poštovati pozitivne zakonske propise. Glavna zamjerka Vlade Bosansko-podrinjskog kantona je što u tom momentu nije bilo informacije da tamo postoje problemi i da bi moglo doći do gašenja firme“- naglasio je ovom prilikom Premijer BPK-a Nazif Uruči.\nVlada Bosansko-podrinjskog kantona zadužila je Upravu i menadžment da u što kraćem roku, dostave sve relevantne pokazatelje o poslovanju i stanju preduzeća IN ŠEH KRUG kako bi se sagledale sve mogućnosti i iznašao način na koji bi se mogla pružiti potpora ovom preduzeću.\n„Vlada i u ovim teškim vremenima ima sredstva planirana u budžetu, kao bi mogla dati podršku onim firmamama, prije svega ovakvog karaktera, da mogu nastaviti sa radom i aktivnostima. Uz kontinuiranu saradnju Vlade i menadžmenta IN ŠEH –a, došlo se do toga da je ova firma imala najviše ponuda za posao, praktično, došlo se do toga da bi uposlenici u ovih 12 mjeseci mogli imati posla, a desilo se da upravo u toj godini kada ima posla dođe se u situaciju da se donese odluka da se zatvori firma. Mislim da će se posebno morati razmotriti svi aspekti, vidjeti šta drugo od vitalnih segmenata pored izrade ortopedskih cipela može funkcionisati i vidjeti koji je to vid podrške neophodan.\nDeprimirajuće da građani BPK-a koji imaju šansu da rade odustanu od tog posla, jer to daje lošu poruku uopšte za zapošljavanje i za ulaganja u BPK-a Goražde. Mislim da svi zajedno moramo raditi na tome da poboljšamo stanje i odnos prema radu kako bi dali dobru poruku investitorima da mogu doći u BPK-a, da mogu investirati i otvarati nova radna mjesta“- kazao je Premijer BPK-a Goražde Nazif Uruči.


Bjelorusija je poklonila Srbiji četiri borbena zrakoplova “MiG-29”, koji će biti remontirani i modernizirani po istom modelu kao i šest zrakoplova dobijenih od Rusije, rekao je ministar obrane Srbije Aleksandar Vulin.\nOn je naveo da su avioni donirani kao plod dogovora predsjednika Srbije Aleksandra Vučića i Bjelorusije Aleksandra Lukašenka.\nVulin je rekao za “Politiku” da će Srbija za godinu dana imati eskadrilu moderniziranih “migova-29”, a stići će i prvi helikopteri “H-145M”.\n“Verujem da ćemo biti jači i za helikopter `Mi-35`, kao i za brojno naoružanje iz naše proizvodnje. Samohodne haubice `nora 552` nalaze se u završnoj fazi ispitivanja u Tehničkom opitnom centru i očekuje se veoma brzo njihov prijam u naoružanje naše vojske”, rekao je Vulin.\nMinistar obrane Srbije je napomenuo da postoje pokušaji ugrožavanja zračnog prostora Srbije i da su oni prepoznati i spriječeni.\n“Ništa ne može ući u naš prostor, a da mi to ne primjetimo i u skladu s procenjenim stupnja opasnosti reagiramo”, rekao je on.\nNa pitanje je li prema procjeni Ministarstva obrane postoji rizik od pogoršanja sigurnosne situacije na Kosovu i Metohiji i u Kopnenoj zoni sigurnosti, Vulin kaže da vojska čuva mir i sigurnost svakog građanina Srbije, ali da uvijek postoji rizik.\n“Budno pratimo svaki pokušaj destabilizacije Kosova, a posebno pokušaj preuzimanja sjevernog dijela silom”, naglasio je Vulin.\nGovoreći o izvozu naoružanja, on je naveo da je tijekom ove godine zaključeno 718 milijuna dolara ugovorenih poslova, kao i da su proizvodi domaće obrambene industrije veoma traženi na svim tržištima.\nOn je najavio da će vojska Srbije ove godine imati znatan broj aktivnosti s NATO-om, najveći broj aktivnosti do sada sa Organizacijom ugovora o kolektivnoj sigurnosti, predvođenoj Rusijom, ali i veliki broj bilateralnih aktivnosti sa SAD i s Rusijom, čak najveći ikada.\n“Mi smo vojno neutralna zemlja i tako ćemo se ponašati u vremenu pred nama”, rekao je Vulin./Srna/HMS/\nKOLINDA PRIZNALA POGREŠKU: Razočarana sam što nema napretka u pronalasku nestalih\nIzrael odgovorio Srbiji, evo zašto su vojni zrakoplovi bili na proslavi...\nSvi pričaju o fotografiji iz Osijeka koja je oduševila Hrvatsku, uočili...


Vesić: Beograd spreman za Fajnal for - EMBARGO 011\nBeograd je spreman za završni turnir Evrolige u košarci – Fajnal for iako je prethodnih dana bio na meti lažnih dojava o bombama na brojnim lokacijama, izjavio je danas zamenik gradonačelnika Goran Vesić.\n„Živimo s tim, a u slučaju da se desi tokom Fajnal fora, mislim da ćemo i to efikasno rešiti“, rekao je Vesić.\nOn je izjavio da je procedura jasna i da policija proverava svaku od tih dojava, navodeći da je ovo neka vrsta psihološkog, specijalnog rata i da je jasno da se mi nalazimo u toj vrsti pritiska.\n„U Arenu ne može da se uđe bez kontradiverzionog pregleda, niko ne može ni da priđe objektu i sprovode se najstrože bezbednosne mere tako da će i ovo takmičenje, kao i sve drugo biti bezbedno“, rekao je Vesić za Euronjuz.\nPojasnio je da postoje precizne zakonske procedure u slučaju dojave bombe, čega se pridržava i o čemu odlučuje policija.\nNaveo je da su zbog Fajnal fora u Beogradu kapaciteti puni bilo da je reč o hotelima ili privatnom smeštaju, a da se kapaciteti popunjavaju i u Novom Sadu što, dodao je, znači da i drugi gradovi imaju korist od toga.\n„Strancima je prodato 18.000 karata i kod nas će biti najmanje četiri dana, a ako se zna da prosečan turista troši 300 evra dnevno, mada ovi gosti troše i više, procena je da ćemo kao grad zaraditi između 25 i 30 miliona evra“, istakao je Vesić i dodao da pod time podrazumeva zaradu hotela, ugostitelja, onih koji prodaju suvenire, tržnih centara.\nNaveo je da su zbog toga ovakvi događaji važni i da je Grad platio dva miliona evra licencu da dobije ovo takmičenje, te napomenuo da će direktan prenos biti u više od 70 zemalja sveta, dok će više desetina država utakmice odloženo prenositi, a na početku svakog prenosa prikazuje se kratak spot o Beogradu.\nZamenik gradonačelnika podsetio je na izuzetno povoljnu situaciju sa korona virusom kod nas i da su epidemiološke mere ukinute što, kako kaže, Berlin nije mogao da garantuje zbog čega je Beograd i dobio organizaciju Fajnal fora, navodi se u saopštenju Beoinfo.\nNovak Ðoković dobitnik nagrade Despot Stefan Lazarević\nVesić osudio pretnje upućene Vučiću


Instagram i moderno robovlasništvo - BIGportal.ba\n17 Novembra, 2019 17 Novembra, 2019 051\nModerne tehnologije, tvrde eksperti, pomažu trgovinu ljudima, pa je sve više onih koji ističu da bi i platforme koje ovakvim trgovcima daju određeni prostor trebalo da snose odgovornost.\nNovinarski tim BBC News Arabic mreže otkrio je da se trgovina ljudima odvija preko Instagram-a i drugih popularnih aplikacija. Tako se na platformama koje podržavaju Google i Apple obavljaju aktivnosti koje žrtve rješavaju slobode, a tako da onaj koji ih je zarobio od toga ima neku dobit, uglavnom novčanu. Takvo tržište se već naziva „online prodavnicom,“ a novinari iz pomenutog tima su saznali da su žrtve najčešće žene koje se prodaju kao služavke. Istraživanje je sprovedeno u Kuvajtu, gde je i uhapšeno nekoliko osoba koje su odgovorne za profile na kojima se reklamirala trgovina ljudima, ali su kazne blage ili uopšte nisu propisane zakonom.\nInstagram je ovim povodom objavio da su svi sadržaji ovog tipa uklonjeni sa platforme, ali to nije zadovoljilo javnost, budući da se smatra da su Google, Apple, Facebook, te druge kompanije koje upravljaju online prostorima koji se koriste za nezakonite aktivnosti, takođe odgovorne za sudbine žrtava i širenje ovakvih praksi.


Holter krvnog pritiska - Poliklinika Life Impuls Niš\n24-satno ambulatorno automatsko merenje krvnog pritiska\nAparat meri centralni arterijski pritisak analizom pulsnog talasa i vrši procenu elastičnosti zida arterija ("starost", krutost, zahvaćenost aterosklerozom). Nezavisno od Vaše psihe, svesnog ili podsvesnog uticaja, pokazuje tačne vrednosti krvnog pritiska tokom dana, noći, odnosno fiziološke oscilacije, a sve u cilju ranog otkrivanja hipertenzije, odluke o uvođenju antihipertenzivne terapije, praćenju terapijskog efekta na vrednosti krvnog pritiska i određivanju doze i vremena uzimanja leka.\nIndikovan je kod bolesnika sa velikim varijabilnostima krvnog pritiska u ambulanti, kod bolesnika sa graničnom hipertenzijom, kod bolesnika sa hipertenzijom ‘’belog mantila’’, kod bolesnika sa sumnjom na hipertenziju tokom spavanja, kod sumnji na epizode niskog krvnog pritiska.\nUputstvo i dnevnik:\n- Manžetna mora da bude priljubljena oko ruke u toku merenja\n- Pacijent treba da izbegava suvišne pokrete i da ne govori tokom merenja\n- U toku merenja treba da odvoji ruku od grudnog koša\n- Na početku merenja treba prekinuti posao, a ako hoda, treba da stane\n- Pacijent ne sme da skida aparat u toku noći\n- Ne pritiskivati dugme AN/AUS do ekrana, jer ono služi za isključivanje aparata\n- U dnevnik aktivnosti obavezno upisati vreme odlaska na spavanje, kao i vreme budjenja\n- U dnevnik aktivnosti upisati vreme uzimanje terapije, naznačiti lek koji se uzima, kao i evetualne tegobe koje osećate u toku dana i noći.\nDa se ne bi oštetio aparat, pacijent treba da se pridržava sledećih pravila:\n-Pacijent ne sme da se kupa ili pokvasi menžetu ili apparat, ne sme da radi sa vodom, niti da pokisne.\n-Pacijent ne sme da radi sa alatima ili predmetima kojima može da ošteti apparat ili manžetu\n-Pacijent ne sme da vozi bicikl ili moped, ili da se bavi sportom zbog mogućnosti pada I mehaničkog oštećenja aparata.


Žak Širak pozvao gradjane da glasaju za ustav Evropske unije\nKako ankete javnog mnjenja u Francuskoj pokazuju da bi Francuzi na skorašnjem referendumu mogli da odbace Evropski ustav, predsednik Žak Širak je sinoć pred televizijskim kamerama izneo svoju dugo očekivanu odbranu tog novog dokumenta.\nPredsednik Širak je u debati sa nekoliko desetina mladih Francuza izneo prednosti članstva u Evropskoj uniji. Predsednik Širak i njegova umereno desničarska stranka suočeni su sa ogromnom zadatkom da pre referenduma o novom Evropskom ustavu, 29. maja, ubede Francuze u njegove prednosti. Niz anketa, uključujući jednu jučerašnju, pokazalo je da će više od polovine Francuza verovatno glasati protiv ustava, čime bi Francuska postala prva članica Evropske unije koja ga je odbacila.\nOpuštenog ponašanja, obučen u tamno odelo sa sivom kockastom košuljom, Širak je pred odabranom publikom od oko 80 mladih ljudi, nadahnuto branio ustav. Ako Francuzi i drugi Evropljani žele da zaštite svoje demokratske vrednosti, ljudska prava i mir, na jednoj još većoj teritoriji, ako žele da svojoj deci ostave Evropu u miru, onda ta Evropa mora da bude snažna, rekao je Širak.\nDruge zemlje, nastavio je on, kao što su Kina, Indija i Sjedinjene Države, pokušavaće da promovišu sopstvene interese, pa Evropa mora da bude ujedinjena kako bi se suočila sa njima. Upitan da preciznije iznese prednosti tešnje integrisane Evropske unije, Širak ih je nabrojao jedan po jedan: Francuski predsednik je rekao da se glasanjem za novi ustav stavljaju na kocku neke osnovne vrednosti.\nEvropsko jedinstvo tiče se pitanja kao što su monetarna unija, borba protiv ilegalnog useljavanja, jednakost izmedju žena i muškaraca, pa čak i nastojanje Francuske da zaštiti svoje kulturno nasledje. Medjutim, bilo je jasno da je Širakova publika skeptična: Jedna 23-godišnja žena, koja se predstavila kao Žuli, upitala je kakve garancije za zapošljavanje mladih nudi novi ustav. Nezaposlenost medju mladim odraslim Francuzima je oko 20 odsto, dvostruko više u odnosu na ukupno stanovništvo.\nDrugi su izrazili strahovanje da bi novi ustav potkopao francuski sistem socijalne zaštite, što je francuski predsednik takodje nastojao da odbaci. Većina francuskih političkih stranaka brani Evropski ustav. Čak je i socijalistički premijer Lionel Žospen ustao ove nedelje u njegovu odbranu. Ali to nije zaustavilo porast protivljenja u javnosti. Ako Francuzi kažu ne, rekao je predsednik Širak, o ustavu se verovano neće skoro ponovo raspravljati. Ali on je rekao da neće podneti ostavku ako ustav bude odbačen, dodajući da njegov položaj i referendum nisu u neposrednoj vezi.


Ličnost Danas: Aleksandar Marton - Dnevni list Danas\nPočetna » Dijalog » Lični stavovi » Ličnost Danas: Aleksandar Marton\nLičnost Danas: Aleksandar Marton\nPredsednik pod pretnjom\nAleksandar Marton, predsednik gradske skupštine Zrenjanina i potpredsednik Lige socijaldemokrata Vojvodine, meta je napada nepoznatih osoba koje su mu uputile pretnje smrću. Zrenjaninci uglavnom ne veruju da je tako nešto uopšte moguće u mirnom banatskom gradu. Prema tvrdnji Martona, pretnje su mu uputila dvojica nepoznatih muškaraca sa druge strane ulice. Uspeo je da razazna povik: „Ustašo, ti i tvoj sin ste gotovi!“\n0Piše: Miroslava Pudar 06. avgusta 2009. 20.20\nU LSV smatraju da je njihov funkcioner postao meta napada ekstremista jer je pre mesec dana primio predstavnike Udruženja pravnika „Vukovar 1991“ i podržao njihovu ideju da se u Stajićevu i Torku, selima nadomak Zrenjanina, na objektima gde su u vreme ratnih dejstava bili čuvani zarobljenici iz Vukovara i okoline postave spomen-obeležja. Tim povodom oglasila se i Partija veterana Srbije, koja je osudila napad na Martona. Veterani su saopštili da su i pored svega nezadovoljni zbog toga što je predsednik Skupštine grada Zrenjanina primio predstavnike hrvatskog udruženja. Marton se zamerio i članovima Odbora za izgradnju pravoslavnog hrama u naselju Bagljaš jer je nedavno na tribini o beskućnicima skrenuo pažnju na to da je 2009. krizna godina, da su budžeti prazni, te da za izgradnju crkava treba sačekati bolja vremena. Protekle nedelje javnost je saznala i da je predsednik zrenjaninskog parlamenta godišnji odmor iskoristio da otputuje na letovanje u Pulu službenim kolima u pratnji porodice, bez putnog naloga, a za sve se saznalo kada je službeni vozač u povratku počinio saobraćajni prekršaj, za koji nije imao dovoljno novca da plati. Skupštinski kabinet je potom izdao saopštenje da se Marton u Puli sastao sa generalnim sekretarom Istarskog demokratskog saveza Tedijem Kjavalonom, gde je dogovorio predstavljanje turističkih potencijala grada Vodnjana u Zrenjaninu. Povodom tog događaja oglasio se odbor LDP-a u Zrenjaninu, oštro kritikujući ovakvo ponašanje.\nMarton je rođen 1975. godine u Zrenjaninu. Završio je gimnaziju. U Strazburu je stekao diplomu političkih nauka, a ima i diplomu beogradske Škole za političku izuzetnost. Član LSV postaje 1996. godine i obavlja niz odgovornih funkcija u stranci. Potpredsednik je LSV-a od decembra 2008. U tri navrata je biran na funkciju odbornika u Skupštini opštine Zrenjanin. Od februara 2007. do juna 2008. poslanik je u Skupštini Srbije. Od juna 2008. je na funkciji predsednika Skupštine grada Zrenjanina.


Danas poklon sličica: Vlade Divac\nPrivilegiju da sa njim potpiše prvi profesionalni ugovor imala je Sloga iz Kraljeva.\nDebitovao je za reprezentaciju Jugoslavije u kvalifikacijama za Svetsko prvenstvu u Španiji 1986. godine, a prvu utakmicu za plave u seniorskoj selekciji odigrao je u Den Helderu protiv Holandije.\nDivčeva veličina ogleda se u silnim medaljama, trofejima i uspesima, a titulu jednog od najboljih evropskog centara svih vremena opravadao je sa 13.000 poena, 9.000 skokova, tri hiljade asistencija i hiljadu i po blokada u NBA ligi.\nPamte se i srećne godine reprezentacije Jugoslavije kada je 2002. godine u Indijanapolisu doneo zlatnu medalju na Svetskom prvenstvu.\nNacija se uz njega radovala još svetskom zlatu 1990. godine u Argentini, a Divac je u svojim vitrinama stavio još dva olimpijska srebra, tri zlata i dve bronze sa evropskih prvenstava i jedno zlatno odličje sa univerzijade.\nU najtežim godinama po zemlju, Vlade je činio sve kako bi sjajnim igrama za selekciju Jugoslavije doneo radovanja narodu.\nDivac se sada nalazi na listi kandidata za Kuću slavnih, a doprinos ekipi Sakramento Kingsa viđen je kroz činjenicu da je broj 21, koji je stajao tokom njegove karijere u tom timu, povučen iz upotrebe.\nOstaje žal što u društvu Stojakovića, Vebera, Turkoglua, Vilijamsa i Kristija nikada nije osvojio prsten NBA lige.


Ministar Krkobabić posetio Kraljevo – INFO PLUS\nHome > Društvo > Ministar Krkobabić posetio Kraljevo\nMinistar u Vladi Republike Srbije zadužen za regionalni razvoj i koordinaciju rada javnih preduzeća Milan Krkobabić izjavio je tokom posete Kraljevu da je od početka akcije u Srbiji do sada osnovano sedamdeset poljoprivrednih zadruga. On je naglasio da je ideja države da poveže i učini bitnim 630 000 porodičnih poljoprivrednih gazdinstava u kojima radi 1 400 000 ljudi.\n“Poenta je da pravimo specijalizovane zadruge koje će da se bave stočarstvom ili proizvodnjom mleka, voća i povrća. Hoćemo da dobijemo zadruge kao privredne subjekte koji su zaokružena ekonomska i tehnološka celina,” ističe ministar Krkobabić.\nKrkobabić je istakao i da država ima više od 200 000 hektara poljoprivrednog zemljišta koje može besplatno da ustupi mladim poljoprivrednicima. Jedini uslov je da ga obrađuju. Takođe, kako naglašava, namera države je i da finansijski stimuliše mlade iz velikih gradova da postanu poljoprivrednici. Kao primer navodi Sloveniju gde se svake godine 250 mladih opredeli za bavljenje poljoprivredom.\nKrkobabić je u Kraljevu predvodio javnu raspravu o programu podrške sprovođenju mera ravnomernog regionalnog razvoja Srbije kroz učešće države u ekonomsko-finansijskim podsticajima za osnivanje novih zadruga i investicione projekte postojećih u 2017. godini.\nSastanku su prisustvovali načelnik Raškog upravnog okruga i svi gradonačelnici i predsednici opština sa područja Raškog upravnog okruga, predsednik i sekretar Zadružnog saveza u Kraljevu, rukovodioci poljoprivrednih stručnih službi u Kraljevu i Novom Pazaru, koordinator za poljoprivredu pri Raškom okrugu i vršilac dužnosti direktora Regionalne privredne komore Kraljevo.\nNačelnik Raškog upravnog okruga Nebojša Simović istakao je da su dve razvojne šanse Raškog okruga poljoprivreda i turizam, da deo okruga od Tutina prema Kraljevu ima prirodne predispozicije za proizvodnju mesa i mlečnih proizvoda, a Trstenik i Vrnjačka Banja su voćarski i povrtarski kraj.\n“Govorili smo i o razvoju infrastrukture. Ako otvorimo aerodrom i Kargo centar za brz izvoz svežeg voća i mesa, napravićemo veliku razvojnu šansu za ovaj deo Šumadije,” ističe načelnik Simović.\nGradonačelnik Kraljeva Predrag Terzić saopštio je da grad Kraljevo svake godine opredeljuje sedamdeset miliona dinara budžetskih sredstava za razvoj primarne poljoprivredne proizvodnje.\nNa kraju posete Kraljevu, ministar Krkobabić obišao je poljoprivrednu zadrugu “Zapadna Morava” u Obrvi i domaćinstvo zadrugara Petra Lišanina.


IKEA ponovo u Beogradu | TRT Bosanski\nIKEA ponovo u Beogra...\nIKEA ponovo u Beogradu\nPredsednik Srbije Aleksandar Vučić izjavio je danas da je otvaranje robne kuće Ikea "novi znak i simbol za budućnost", javlja Anadolu Agency (AA).\n10.08.2017 ~ 24.06.2018\n"Još ništa ne smem da otkrivam, ali očekujem da će to biti još više i mnogo bolje u kratkom vremenskom periodu. Za šest meseci ćemo da razgovaramo i videćete da građani Srbije mogu da proizvode mnogo više za Ikeu na globalnom nivou nego što je to bio slučaj do danas", kazao je Vučić uoči otvaranja i dodao da su za sada srbijanski proizvodi u tom lancu oklagija i daska za sečenje mesa.\nGeneralni direktor kompanije Ikea za jugoistočnu Evropu Stefan Vanoverbeke rekao je da Ikea ne želi u Srbiju da donese samo dobre cene, već da “doprinese boljem standard srbijanskog društva”.\nOn je rekao da je politika Ikee da nudi najniže cene na početkurada na nekom tržištu i da vidi da su cene u Ikei niže od prosečnih.\nNajpoznatiji švedski proizvođač nameštaja i opreme za domaćinstvo svoja vrata za kupce otvora tačno u 10.00.\nRobna kuća u Srbiji je 400. u svetu, a Ikea se u Srbiju vratila posle 26 godina, jer je prva prodavnica bila otvorena 1991. godine u Beogradu.\nPredsednik Srbije i predstavnici Ikee zasadili sun a otvaranu belu brezu, simbol snage mladosti i prosperiteta, što je uobičajeno prilikom otvaranja objekata te kompanije.\nVučić je obišao robnu kuću u pratnji ministra spoljnih poslova Ivice Dačića i trgovine, turizma i telekomunikacija Rasima Ljajića, ali i gradonačelnika Beograda Siniše Malog i predsednika Privredne komore Srbije Marka Čadeža.\nU robnu kuću u Beogradu Ikea je uložila 70 miliona evra, zaposlila 416 ljudi, a potrošačima je ponuđena standardna paleta od oko 9.500 proizvoda. Robna kuća se prostire na oko 35.000 kvadratnih metara.\nTagovi: Beograd , Ikea\nBritanski mediji: Ministar za Brexit David Davis podnio ostavku\nDavis je ministar koji je imao mnogo nesuglasica s britanskom premijerkom Theresom May kada je riječ o njenoj viziji budućih odnosa između Velike Britanije i Evropske unije.


Ne odustajemo od blokade do ispunjenja zahteva, kažu za Radio Slobodna Evropa (RSE) studenti iz pokreta „1 od 5 miliona“, organizacije proizašle iz desetomesečnih protesta u Beogradu, koji poslednja četiri dana blokiraju zgradu Rektorata Univerziteta u glavnom gradu Srbije.\nNjihov glavni zahtev je da ta institucija iznese zvaničan stav povodom spornog doktorata ministra finansija Siniše Malog, kao i da rektorka Ivanka Popović preporuči njegovu smenu u Vladi Srbije. Do tada, kako kažu, ne izlaze iz Rektorata.\n„Mi ovu zgradu ne napuštamo dok se ne ispune naši zahtevi. Oni su apsolutno izvodljivi i realni. Rektorka može da da preporuku, ukoliko već smatra da nije nadležna da zahteva“, kaže za RSE Valentina Reković, jedna od organizatora blokade Rektorata.\nDodaje da ugled institucije zavisi od toga da li ministar u Vladi ima plagiran doktorat ili ne, kao i da postoji „sukob interesa i politički pritisak“ u procesu provere doktorata Malog sve dok je on na poziciji ministra.\nZahtev studenata nije u domenu Univerziteta, kaže za RSE Ivanka Popović, rektorka Beogradskog univerziteta.\n„Beogradski univerzitet niti postavlja niti razrešava ministre. Normalne procedure univerziteta ne sagledavaju ko je kandidat o kome se raspravlja. Procedura će ići do kraja na način koji je definisao univerzitet. Insistiranje na toj stavci neće ni ubrzati ni usporiti ovaj postupak“, rekla je Popović.\nPrema njenim rečima, zaposleni u Rektoratu su u ponedeljak ujutru pokušali da uđu u zgradu te institucije, ali studenti koji od petka blokiraju zgradu im to nisu omogućili. Popović ocenjuje da je to remećenje prava zaposlenih na rad, te dodaje da to nije dobra poruka i da blokada može oštetiti interese cele studentske populacije.\n„Mi smo spremni za razgovor o svemu što se tiče studentskih pitanja ali ne možemo da pregovaramo o onome što spada u domen politike“, kaže Popović.\nBrnabić: Ne pristajem na ultimatum\nPremijerka Ana Brnabić naglašava da zahtev studenata o smeni Malog neće biti ispunjen.\n„Neću to učiniti, jer ne pristajem na ultimatume. Neću prihvatiti taj zahtev zato što dolazi od grupe od 15 studenata“, rekla je Brnabić odgovarajući na pitanje da li će smeniti Malog dok se u stručnoj javnosti vodi polemika da li je njegov doktorat, odbranjen na beogradskom Fakultetu organizacionih nauka, plagijat.\nZa mene je to anarhija: Ana Brnabić\nRanije je kolegijum Rektorata izdao saopštenje da ne odobrava "neovlašćeni boravak bilo kojih lica u zgradi van radnog vremena", kao i da takvo ponašanje studenata nije primereno akademskoj zajednici.\n'Pitanje koje traži hrabrost'\nAkademik Dušan Teodorović, koji je i jedan od inicijatora žalbe upućene Univerzitetu u Beogradu, kojom je zatraženo da se doktorat Malog proglasi plagijatom, kaže za RSE da moralno pravo studenata da blokiraju Rektorat treba razdvojiti od birokratije.\n„Formalno-pravno posmatrano, birokratski posmatrano, onako kako daje izjavu moja koleginica Ivanka Popović, niko ne bi trebalo da boravi u zgradi Rektorata posle radnog vremena. Posmatrano sa moralnog stanovišta, studenti imaju sva prava ovog sveta da borave u Rektoratu, jer je njihov potez iznuđen. Podsetiću, sapunska opera koja se zove ’doktorat Siniše Malog’ traje već pet godina“, kaže Teodorović.\nPrema njegovim rečima, prethodni rektorski kolegijum, čiji je član bila Ivanka Popović kao tadašnja prorektorka Univerziteta, nije želeo da reši spor oko doktorata Siniše Malog, jer to pitanje "zahteva određenu hrabrost". Kolegijum je tada, kaže Teodorović, pribegavao birokratskom rešenju – pravljenju pravilnika i komisija.\n„Stupanjem na dužnost rektorke Popović ja sam se ponadao da će stvar da se ubrza, popravi, i da će Univerzitet da pokaže profesionalni moral. Međutim, dešava se ista stvar. Fakultet organizacionih nauka je u više navrata doneo sramnu odluku. Ivanka Popović je rektorka i njena je dužnost da da akademsku ocenu kao prvi čovek Univerziteta, a ne da se zaklanja iza birokratskih začkoljica“, smatra Teodorović.\nPrema oceni akademika Teodorovića, rektorski kolegijum treba da se obaveže da će u najskorije vreme dati zvaničan stav o doktoratu Siniše Malog.\n„Može da se kaže – molim vas, napustite Rektorat, dajem vam reč da ćete za dve nedelje imati ocenu, jer svi elementi su tu posle svega što se u prethodnih pet godina dešavalo“, kaže Teodorović.\nAko građani i Vlada Srbije žele da imaju za čuvara državne kase čoveka koji je intelektualni lopov – neka ga imaju: Dušan Tedorović\nIpak, smatra da studenti nedovoljno pravilno artikulišu svoje zahteve.\n„Univerzitet u Beogradu može da kaže – mi smatramo da je doktorat plagijat i nećemo nikad da promovišemo Malog u doktora nauka. Sve dalje preko toga jeste u političkoj sferi i ukoliko građani Srbije i Vlada Srbije žele da imaju za čuvara državne kase, ministra finansija, čoveka koji je intelektualni lopov – neka ga imaju. Studenti onda za to treba da se bore van zgrade Rektorata“, ističe Teodorović.\n'Odluka o smeni nije u moći građana'\nOsim smene Malog, studenti navode da su razlozi za blokadu i neodgovorno ponašanje nadležnih u Ministarstvu prosvete prema obrazovanju, pad Univerziteta na Šangajskoj listi, remećenje nastavne godine zbog održavanja Univerzijade 2020. godine, kao i nedostatak literature i prostorija za održavanje nastave na nekim fakultetima.\nStudenti sa kojima smo razgovarali smatraju da Malom nije mesto u Vladi ako se dokaže da je njegova diploma plagijat. Zlata Vučetić, koja kaže da podržava blokadu, ipak misli da zahtevi studenata treba da budu drugačiji.\n„Ako su već studenti zauzeli Rektorat, onda treba da se bore za studentska prava. Besplatno obrazovanje, na prvom mestu. Slažem se sa jednim od njihovih zahteva -da se ne pomeraju ispitni rokovi zbog Univerzijade i da se studenti ne sele iz studentskih domova zbog tog sportskog događaja“, smatra Vučetić.\nAna Spirković misli da odluka o smeni ministra nije u moći većine građana, ali podržava svoje kolege.\n“Smatram da ljudi koji vode grad i državu i koji su na nekim bitnim mestima treba da budu akademski obrazovani, ali na legalan način”, kaže Spirković.\nPodsetimo, sednica Odbora za profesionalnu etiku Beogradskog univerziteta na kojoj je odlučeno da predmet osporene doktorske disertacije ministra finansija Siniše Malog bude vraćen Fakultetu organizacionih nauka na ponovno odlučivanje, održana je u ponedeljak, 15. jula.\nOd tada su studenti pokreta „1 od 5 miliona“ u više navrata tražili da se doktorat Malog ospori.\nNa Fakultetu organizacionih nauka u Beogradu, gde je odbranjen doktorat Siniše Malog, do objave teksta nisu bili dostupni za komentar u vezi sa zahtevima studenata i spornom doktorskom disertacijom. Dekan i rukovodstvo fakulteta su, kako je rečeno za RSE, na naučnoj konferenciji u Kladovu, zbog čega nisu u mogućnosti da daju izjave.


Predlog o izgradnji sistema protivraketnre odbrane naišao na prepreku u Senatu - 2001-09-08\nPredlog predsednika Buša o izgradnji sistema protivraketne odbrane doživeo je neuspeh u Senatu. Dopisnik Glasa Amerike, Dejvid Svon, izveštava da je senatski odbor za oružane snage odluèio da preporuèi smanjenje broja proba buduæeg sistema i da ogranièi njegovo finansiranje.\nOdluka senatskog odbora za oružane snage je samo prvi korak u dugotrajnom procesu. Medjutim, ona jasno pokazuje da su mnogi zakonodavci iz Demokratske stranke zabrinuti ovim pitanjem - naroèito u pogledu kršenja Sporazuma o antibalistièkim raketama, zakljuèenog sa nekadašnjim Sovjetskim Savezom. Prema predlogu zakona. koji je usvojio ovaj odbor Senata predvodjen Demokratama, Kongres bi trebalo da posebno odobri svaku probu sistema protivtraketne odbrane kojom bi bile prekršene odredbe Sporazuma o antibalistièkim raketama. Ukoliko Predstavnièki dom i Senat ne odobre takvu probu, administracija predsednika Buša ne bi mogla da je izvede. Predsedavajuæi odbora, Demokrata Karl Levin, smatra da su usvojena ogranièenja opravdana: “Kongres ovde ima odgovornost jer su ulozi veoma visoki - tako da treba da znamo o èemu odluèujemo. Treba da znamo da li æe se sredstva koja se traže za probe iz državnog budžeta koristiti na naèin koji je u suprotnosti sa jednim važnim medjunarodnim sporazumom”.\nZakonski predlog usvojen u Odboru za oružane snage ne bi spreèio administraciju predsednika Buša da se povuèe iz Sporazuma o antibalistièkim raketama ukoliko to odluèi. Medjutim, Republikanci upozoravaju da bi ta ogranièenja ipak vezala ruke predsedniku i da bi u medjuvremenu oslabila pregovaraèku poziciju Vašingtona u pregovorima sa Moskvom, koja energièno zahteva da sporazum o antibalistièkim raketama ostane na snazi. Senator Džon Vorner, vodeæi Republikanac u Odboru za oružane snage, insistira je na tome da ogranièenja testiranja sistema protiv raketne odbrane nikada neæe postati zakon: “To uverenje je bilo toliko snažno medju republikanskim èlanovima Odbora da smo svi jednoglasno glasali da se ta verzija zakonskog predloga ne dostavi na dalju proceduru. Rezultat glasanja je bio - 13 Demokrata za - i 12 Republikanaca protiv”.\nOdbor je takodje odluèio da smanji budžetska sredstva, koja je Predsednik zatražio za sistem protivraketne odbrane - za milijardu i 300 miliona dolara. Za finansiranje programa bi ipak bilo utrošeno oko sedam milijardi dolara u 2002. fiskalnoj godini. Rasprava o vojnom budžetu je samo deo veæe politièke bitke koja æe biti u središtu zasedanja oba doma Kongresa narednih meseci.


Izvor: RTS, 07.Mar.2021, 17:43\nKada vam neko odvrne šrafove na točkovima automobila sigurno ne želi da vam čestita rođendan, već da vas ubije, kaže ministar za brigu o porodici i demografiji Ratko Dmitrović komentarišući incident prilikom povratka sa službenog puta iz Niša.\nRatko Dmitrović kaže da istraga o tome još nije dala nikakve rezultate.\nNa službenom automobilu Vlade Srbije kojim se Dmitrović >> Pročitaj celu vest na sajtu RTS << vraćao iz Niša 22. februara, pre uključenja na auto-put ka Beogradu, ustanovljeno je da su na prednjem levom točku odvrnuti svi šrafovi, od kojih su tri pala na zemlju pri samom dodiru, dok su na desnom točku šrafovi bili olabavljeni.\nDmitrović u intervjuu za Tanjug kaže da istraga još uvek nije dala nikakve rezultate, ali da on ima delimično utemeljene sumnje o kojima, ističe, ne može da priča.\nNavodi da mu je tokom karijere više puta bezbednost bila ugrožena.\n"Tokom moje karijere prošao sam mnogo toga i ovo nije prvi put da se nađem u sličnoj situaciji", kazao je Dmitrović.\nKako navodi, obavio je brojne razgovore sa ljudima iz bezbednosne strukture i očekuje da će se saznati više o tom incidentu.\nMinistar Dmitrović: Kada vam neko odvrne šrafove na točkovima, sigurno ne želi da vam čestita rođendan\nIzvor: Radio 021, 08.Mar.2021, 08:08\nKada vam neko odvrne šrafove na točkovima automobila sigurno ne želi da vam čestita rođendan, već da vas ubije, kaže ministar za brigu o porodici i demografiji Ratko Dmitrović komentarišući incident prilikom povratka sa službenog puta iz Niša...Dmitrović kaže da istraga o tome još nije...


Predsednik Buš: Svi oni koji počivaju ovde znali su svoju dužnost\nPredsednik Buš se obratio naciji na ceremoniji na najvećem vojnom groblju u Americi, u Arlingtonu, nadomak Vašingtona.\nPredsednik Buš je prvo položio venac na Grob neznanih vojnika, koji simbolično sadrži posmrtne ostatke neidentifikovanih američkih vojnika koji su poginuli na udaljenim bojištima širom sveta.\nPredsednik je zatim stao u stavu mirno sa pripadnicima oružanih snaga, veteranima i članovima porodica onih koji su izgubili život u službi zemlje. Obuhvativši pogledom redove grobova na Nacionalnom vojnom groblju predsednik Buš je jednostavno rekao da je to mesto gde hrabrost spava.\n«Svi oni koji počivaju ovde znali su svoju dužnost. Videli su mračnu senku na horizontu i otišli da je sačekaju. Oni su shvatili da se tiraniji mora suprotstaviti rešenošću i da je sloboda uvek dostignuće hrabrosti.»\nPredsednik je rekao da je zadivljen onima koji se žrtvuju za slobodu, dodavši da im Amerika odaje poštu na Dan sećanja i svakog dana.\n«Naša zemlja je slobodna zahvaljujući hrabrim Amerikancima kao što su oni, koji su dobrovoljno otišli da se suoče sa našim neprijateljem u drugim zemljama, kako ne bismo morali da se suočimo sa njim ovde. Naša nacija žali zbog gubitka muškaraca i žena u uniformama. Mi ćemo im odati poštu okončanjem misije za koju su dali svoj život - tako što ćemo poraziti teroriste, što ćemo unaprediti stvar slobode i položiti osnove mira za generaciju mladih Amerikanaca.»\nPredsednik je naveo da je 270 pripadnika oružanih snaga, od više od 2500 koji su izgubili život vršeći svoju dužnost, od terorističkih napada 11. septembra 2001, sahranjeno na Nacionalnom vojnom groblju u Arlingtonu, rekavši da njihovi grobovi podsećaju naciju da rat protiv terorizma ima svoju ljudsku cenu.


Evropske igre 2015 - Blic Sport\nBasketaši doneli u Beograd bronzu sa Evropskih igara\nBasketaši Srbije koji su na Evropskim igrama u Bakuu osvojili bronzu doputovali su iz Azerbejdžana u Beograd, a tim povodom upriličen im je doček na aerodromu "Nikola Tesla".\nZastavu Srbije na zatvaranju Evropskih igara nosi basketaš Dušan Domović Bulut\nU prestonici Azerbejdžana Bakuu, posle 17 dana takmičenja, svečanom ceremonijom zatvaraju se prve Evropske igre.\nBronzane odbojkašice stigle u Srbiju: Da zablistamo i na Olimpijskim igrama\nOdbojkašice Srbije koje su osvojile bronzanu medalju na Evropskim igrama u Bakuu doputovale su u Beograd, a reprezentativka Jelena Nikolić zadovoljna je urađenim.\nMedalja za medaljom: Basketaši Srbije glatko do bronze u Bakuu!\nNove lepe vesti iz Azerbejdžana! Basket tim Srbije sa po tri igrača u timu, osvojio je bronzanu medalju na Evropskim igrama u Bakuu.\nJoš jedan uspeh, srpski basketaši u polufinalu Igara u Bakuu\nReprezentacija Srbije u basketu "3 na 3" izborila je plasman u polufinale Evropskih igara u Bakuu, pošto je u četvrtfinalu savladala Litvaniju sa 17:11.\nSelektor zlatnih vaterpolo nada: Igrači su pokazali kako se igra za Srbiju\nSelektor juniorske vaterpolo reprezentacije Srbije Zoran Milenković rekao je da je njegova ekipa na Evropskim igrama u Bakuu pokazala kako se igra za svoju zemlju i da će joj zlatna medalja i učešće na tom takmičenju biti veliko iskustvo.\nSrbija bez finala na Evropskim igrama, odbojkašice igraju za bronzu\nŽenska odbojkaška reprezetacija Srbije nije uspela da se plasira u finale prvih Evropskih igara u Bakuu, pošto je u prvom polufinalu izgubila od Poljske sa 3:2 (25:23, 20:25, 25:19, 22:25, 15:12).\nBritanac angažovan na Evropskim igrama poginuo u udesu u Bakuu\nBritanski državljanin angažovan na organizaciji Evropskih igara u Bakuu poginuo je u saobraćajnom udesu u kojem je stradao i jedan Azerbejdžanac, koji je bio za volanom tog vozila.\nOdbojkaši Srbije ispali od Nemačke u četvrtfinalu Evropskih igara u Bakuu\nOdbojkaška reprezentacija Srbije eliminisana je u četvrtfinalu Evropskih igara u Bakuu pošto je u tri seta poražena od selekcije Nemačke 26:24, 26:24, 25:17.\nSrpski basketaši trijumfalno počeli takmičenje na Evropskim igrama\nTim Srbije u basketu 3 na 3 savladao je u prvom meču grupne faze takmičenja ekipu iz Italije rezultatom 21:14.\nMladi vaterpolisti, šampioni iz Bakua, stigli u Beograd\nVaterpolisti Srbije, osvajači zlatne medalje na prvim Evropskim igrama u Bakuu, doputovali su iz Azerbejdžana u Beograd gde im je na aerodromu "Nikola Tesla" upriličen svečani doček.\nMandić i Bogdanović: Prezadovoljne smo rezultatima\nSrpske tekvondiskinje Milica Mandić i Tijana Bogdanović, osvajačice srebrnih medalja na prvim Evropskim igrama u Bakuu, poručile su da su zadovoljne zbog rezultata i da će im on biti dodatan podstrek u budućnosti.\nReđaju se uspesi, novo zlato za Mikeca na Evropskim igrama\nReprezentativac Srbije u streljaštvu Damir Mikec osvojio je zlatnu medalju u disciplini MK pištolj 50 metara na Evropskim igrama u Bakuu.\nIvana Maksimović četvrta u trostavu malokalibarskom puškom\nReprezentativka Srbije u streljaštvu Ivana Maksimović zauzela je četvrto mesto u finalu discipline malokalibarska puška trostav na Evropskim igrama u Bakuu, sa rezultatom 430,4 krugova.\nAlbanski bokser Redžildo Zeneli suspendovan je sa Evropskih igara u Bakuu, pošto su njegovi doping rezultati bili pozitivni na zabranjeni diuretik.\nSrpski vaterpolisti u polufinalu Evropskih igara, Italijani pali posle velike borbe\nVaterpolisti Srbije plasirali su se u polufinale Evropskih igara u Bakuu, pošto su u četvrtfinalu savladali Italiju sa 7:6 (2:1, 1:3, 3:2, 2:1).\nViktor Nemeš očekuje medalju i u Las Vegasu\nReprezentativac Srbije u rvanju Viktor Nemeš izjavio je da mu je drago što je osvojio srebrnu medalju na Evropskim igrama u Bakuu i dodao da se nada da će takav uspeh ponoviti i na Olimpijskim igrama u Riju.\nMikec "upucao" peto zlato za Srbiju na Evropskim igrama\nReprezentativac Srbije u streljaštvu Damir Mikec osvojio je zlatnu medalju u gađanju vazdušnim pištoljem na Evropskim igrama u Bakuu.\nSrpske kajakašice: Presrećne smo zbog zlatne medalje\nSrpske kajakašice Milica Starović i Dalma Benedek - Ružičić poručile su da su presrećne zbog osvojene zlante medalje na Evropskim igrama u Bakuu.\nTijana Bogdanović osvojila srebrnu medalju na Evropskim igrama\nReprezentativka Srbije u tekvondou Tijana Bogdanović osvojila je srebrnu medalju u kategoriji do 49 kilograma na Evropskim igrama u Bakuu.\nNikolić i Udovičić posetili srpske sportiste na Evropskim igrama\nPredsednik Srbije Tomislav Nikolić i ministar omladine i sporta Vanja Udovičić u društvu ambasadora Srbije u Azerbejdžanu Nebojše Rodića posetili su srpske sportiste u Bakuu, neposredcno uoči otvaranja prvih Evropskih igara.\nOtvorene prve Evropske igre, Milica Mandić ponosno nosila zastavu Srbije /FOTO/\nSvečanom ceremonijom u Bakuu otvorene su prve Evropske igre, na kojima će učestvovati više od 6.000 sportista, među kojima i 132 takmičara iz Srbije.


Tanjug 12. septembra 2020. 08:00\nPODGORICA – Crnogorski Sindikat uprave i pravosuđa najavio je podnošenje krivičnih prijava protiv NN lica jer su se u periodu od 1. do 6. septembra dogodila tri napada na podgoričke vatrogasce.\nU tim napadima jedan vatrogasac je teže povređen, nakon što ga je pogodila kamenica dok je pokušavao da ugasi požar na Koniku, za koji se sumnja da je namerno podmetnut.\nPredsednik Sindikata uprave i pravosuđa Nenad Rakočević rekao je da se prvi napad dogodio na punktu “Radoje Dakić” u Podgorici kada su vatrogasce napali radnici Čistoće. On je istakao da su se novi napadi desili narednih dana i da su vatrogasci pozivani da gase požare na Koniku, dva dana zaredom, a da su oba puta bili kamenovani i napadani, prenosi portal CdM pisanje podgoričkog Dana.\n“Na vatrogasce je vršen pritisak da ne prijavljuju napade i policija i tužilaštvo nisu ništa preduzeli da bi zaštitili živote ovih ljudi“, rekao je Rakočević.\nOn je najavio da će početkom sledeće sedmice biti podnijete krivične prijave protiv NN lica i Lazara Čađenovića, šefa operativnog sektora Službe zaštite i spasavanja Podgorice, koji je, prema njegovim rečima, zvao policiju da ne dolazi na punkt “Radoje Dakić”.\nKomandir Službe zaštite i spasavanja Podgorica Goran Janković izjavio je da ništa ne pokušavaju da zataškaju ie da su o napadu na vatrogasce upoznali nadležne i podneli krivičnu prijavu tužilaštvu zbog povređivanja jednog vatrogasca na Koniku.\nNjegov kolega Lazar Čađenović rekao je za Dan da, što se tiče optužbi da je napao kolege, postoji službena procedura koja će utvrditi sve činjenice i da je to proces koji je u toku i ne treba ga prejudicirati. On je naveo da je policija reagovala i da su sve kolege koje su smatrale da su ugrožene mogle da podnesu prijavu.\nIz Uprave policije rečeno je da im je 1. septembra prijavljeno da je u krugu “Radoja Dakića” došlo do narušavanja javnog reda i mira jer je došlo do sukoba vatrogasaca i radnika Čistoće.


Čarobni Turistički Prsten | ISTN\nU skladu sa podrškom Evropske unije prekograničnoj saradnji u svim oblastima, a posebno u turizmu, turistička ponuda i Srbije i Republike Srpske bogatija je za jedan izuzetan projekat – “ČAROBNI TURISTIČKI PRSTEN, jedinstvenu kružnu turu, dugu oko 130 km, kojom se obilaze najlepši predeli Zapadne Srbije i Istočne Bosne.\nU organizaciji turističke agencije “Taraturs” iz Bajine Bašte, turistički novinari i turopetarori iz Srbije, BiH, Hrvatske, Slovenije, Crne Gore, Bugarske i Makedonije smešteni u Bajinoj Bašti (u “Zepter hotelima“) plovili su brodom “Grizli 2” jezerom Perućac i prelepim kanjonom reke Drine, obilazili Višegrad, Andrićgrad i most Mehmed-paše Sokolovića, putovali muzejskim vozom “Ćira” od Višegrada do Mokre Gore i Šarganske osmice, posetili Drvengrad i manastire Rača i Dobrun, i priču zaokružili drumom do Nacionalnog parka Tara i pešačenjem do vidikovca “Banjska“, odakle se pruža senzacionalan pogled na jezero Zaovine i branu na Perućcu. I sve to uz izuzetnu ljubaznost domaćina, gastronomske specijalitete kraja i nadaleko čuvene rakije nekadašnje Zemljoradničke zadruge a danas Destilerije BB Klekovača, sa ekskluzivnom prvom degustacijom premijum rakije “Baština 1858”. Goran Glišić, vlasnik i direktor agencije “Taraturs” nam priča :”Ovaj zeleni program se priprema veće 10 godina, ali zbog raznih administrativnih barijera sada se prvi put i ostvaruje. Da bi se tura realizovala, i da bi cena bila prihvatljiva, potrebno je 120 do 150 turista, tako da je program namenjen kako zatvorenim grupama iz celog sveta, tako i domaćim turistima tokom sezone, onima koji borave na Zlatiboru ili na Tari, ili onima koji se opredeljuju za kongrese na ovoj teritoriji baš zbog ovog izleta”.\nRečju i slikom INTERNET SERBIA TRAVEL NEWS prikazuje ovo jedinstveno putešestvije koje je, uz našu apsolutnu preporuku, u potpunosti u skladu sa proročanstvom Mitra Tarabića po kome “Ljudi od zabave putuju serbez odmorišta i uživanjcije”.\nMALO DRUMOM A MALO PEŠKE KROZ NACIONALNI PARK TARA\nJoš nedovoljno istražena, i samim tim najočuvanija srpska planina Tara, sa nacionalnim parkom i u svetu jedinstvenom Pančićevom omorikom, otkrivenom 1875. godine na strmim padinama klisure Belog Rzava, čuvena je po brojnim spomenicima prirode, takoreći živim fosilima. Bogata vodama, najznačajnije je stanište medveda koji, nahranjeni u svojim hranilištima, ne ometaju turiste koji peške stižu do atraktivinog vidikovca Tare “Banjska stena” (na 1062 m.n.v.) sa kojeg se pruža veličanstven pogled na kanjon Drine, H.E.”Bajina Bašta” i bosanske planine. Slikanje je obavezno.\nSMEŠTAJ – BAJINA BAŠTA\nBajina Bašta je grad u zapadnoj Srbiji, na desnoj obali reke Drine, ispod prelepe planine Tare, na 40 km od Užica, 66 km od Valjeva i 170 km od Beograda. Jezero Perućac, najkraća i najjača reka Vrelo, čija se voda uliva u Drinu posle tačno 365 m, autentični simbol grada – “Kućica na steni”, blizina manastira Rača, zadužbine kralja Dragutina Nemanjića iz 13. veka, centar prepisivanja i pisanja crkvenih spisa među kojima je i prva kopija Miroslavljevog Jevanđelja, i brojni drugi kulturno-istorijski spomenici, čine Bajinu Baštu turistički atraktivnom destinacijom.\nPLOVIDBA BRODOM OD PERUĆCA DO VIŠEGRADA\nJezero Perućac, nastalo puštanjem u pogon agregata H.E.”Bajina Bašta”, i kanjon reke Drine, u narodu poznate kao “Zelenika” zbog nestvarno zelene boje vode, jedan od najdubljih u svetu (na pojedinim mestima i do 1.000m), i litice iz kojih raste drveće prkoseći sili zemljine teže, ostavljaju bez daha. Uz muziku, na plovidbi dugoj 52 km, uživali smo u lepoti prirode, u staništima biljnih i životinjskih vrsta, u ušću reke Žepe u reku Drinu, u prolasku kroz najuži deo kanjona, pored manjih potoka i rečica, kampa Stari Brod i srednjovekovnih utvrđenja.\nPEŠKE – KROZ VIŠEGRAD I ANDRIĆGRAD\nNa obalama Drine, na istoku Bosne i Hercegovine, prostire se Višegrad čiju najveću atrakciju predstavlja most koji je Mehmed-paša Sokolović podigao 1571. godine, i koji je u svom romanu “Na Drini ćuprija”, za koji je dobio Nobelovu nagradu za književnost, opisao Ivo Andrić. Inspirisan delima i likovima Ive Andrića, režiser Emir Kusturica osmislio Andrićgrad, turistički kompleks otvoren 2014. godine za posetioce. Ovaj “Kamengrad” predstavlja mešavinu epoha i stilova koji su se smenjivali (vizantijski stil, otomanski period, renesansa, klasicizam, savremeni period). Uz glumačko kazivanje tekstova Ive Andrića, kafu sa ratlukom i domaće kolače, boravak na ovoj destinaciji je nezaboravan.\nPUTOVANJE VOZOM OD VIŠEGRADA DO MOKRE GORE\nIz Višegrada se do parka prirode Šargan-Mokra Gora vozimo 20 km na sat muzejskim vozom “Ćira”, turističkom prugom uskog koloseka koja je od 1925. do 1974.godine povezivala Beograd sa Sarajevom. Ovde proročanstvo Mitra Tarabića dobija puno “turističko” značenje: “Proćiće podosta godina pa će se ljudi sjetiti gvozdenog puta te će se ispotekare obnoviti ovaj put. Samo njim do Višegrada neće putovati putnici radi potreba i posla, već ljudi od zabave serbez odmorišta i uživanjcije”. Na 12 km od Višegrada, u klisuri reke Rzav, voz pravi pauzu kod manastira Dobrun posvećenom Blagoveštenju, koji su 1343.godine podigli župan Pribil i njegovi sinovi Stefan i Petar.\nDRUMOM – DO DRVENGRADA (MEĆAVNIKA)\nNa proplanku prekoputa stanice Golubinci, na trasi Šarganske osmice, reditelj Emir Kustruica osmislio je i izgradio etno selo “Drvengrad – Mećavnik”. Tu su brojni objekti:crkva Svetog Save, biblioteka, bioskop sa najsavremenijom slikom i zvukom, apartmani, bazen, teniski teren… Preporučujemo predah uz bozu, kafu, tufahije i urmašice.


Zlatibor će biti domaćin najveće trke – ZoomUe\nby Slobodan Simic · 29 jula, 2020\nZLATIBOR – Užurbano teku pripreme za jubilarnu 60. biciklističku manifestaciju u Jugoistočnoj Evropi. Start Trke će i ove godine biti na Jahorini, a cilj prve etape na Zlatiboru. Organizatori su tako povezali dva najznačajnija turistička centra u ovom delu Evrope.\nDelegacija Trke kroz Srbiju predvođena direktorom Vladimirom Kuvaljom i sportskim direktorom Sašom Gajičićem posetila je opštinu Čajetina i centar Zlatibora gde se sprovode brojni infrastrukturni radovi, kako bi planina spremno dočekala 150 biciklista iz 30 zemalja upravo u centru Zlatbora 1. septembra.\n„Cilj nam je da Zlatibor i Jahorina postanu centri cikloturizma i ne samo profesionalnog, već i rekreativnog biciklizma u ovom delu sveta. Radimo na tome i cilj nam je da celom svetu predstavimo turističke potencijale i lepote Zlatibora, kako bi naša planinska lepotica imala još veći broj domaćih i inostranih turista u narednim godinama“, izjavio je Vladimir Kuvalja direktor Trke kroz Srbiju.\nTrka kroz Srbiju voziće se od 1. do 3. septembra, start je na Jahorini u Republici Srpskoj a cilj u centru Novog Sada.\nTags: biciklisticikloturizamTrka kroz Srbiju\nMihailović najbolji šuter Slobode\nby branko · Published 2 aprila, 2014\nby Vesna Đurović · Published 4 februara, 2019\nNext story Šarčević o nastavi od jeseni: Radiće se u četiri smene, časovi će biti skraćeni\nPrevious story Baralić:Rezultati testova za 24 do 48 sati (VIDEO)


U Rasinskom okrugu u toku realizacija lokalnih akcionih planova zapošljavanja. | RTK\nU Rasinskom okrugu u toku realizacija lokalnih akcionih planova zapošljavanja.\nNa području Rasinskog okruga u toku je realizacija lokalnih akcionih planova zapošljavanja. U Kruševcu su u toku javni radovi na kojima je angažovano 25 lica, za koje je grad izdvojio 4 miliona dinara – kaže za RTK Ana Bacić iz kruševačke Filijale Nacionalne službe za zapošljavanje.\nPrema njenim rečima, veliko interesovanje vlada za program samozapošljavanja, a pored ovog tu su i programi stručne prakse, sticanje praktičnih znanja, novo zapošljavanje odnosno zapošljavanje iz kategorije teže zapošljivih lica.\nInače, prema podacima NSZ-a – nastavlja se trend smanjenja broja nezaposlenih na čitavoj teritoriji Rasinskog okruga.\nPrethodno : Paroh vrbnički protojerej Miloš Kostić gost „Svetosavske bašte“ na Televiziji Kruševac\nSledeće : U Obrežu se gradi letnja pozornica


19-08-2019 09:01 Srbija Politika\nSavez za Srbiju će možda danas napustiti razgovore sa predstavnicima vlasti i objaviće kraj svog učešća na okruglim stolovima. To bi mogao biti uvod da se 15. septembra proglasi bojkot predstojećih opštih izbora.\nNa takav rasplet ukazuje i jučerašnje saopštenje ovog opozicionog bloka. Savez za Srbiju predložiće organizatorima trećeg okruglog stola vlasti i opozicije na Fakultetu političkih nauka da se na dnevni red stavi jedan obavezujući dokument, navodi se u saopštenju.\nNaime bi se svi potpisnici, kao parlamentarne političke stranke, obavezali da će do 15. septembra doći do promena u Radio-televiziji Srbije i u Regulatornom telu za elektronske medije kroz zakonitu skupštinsku proceduru, u skladu s preporukama stručnog tima „1 od 5 miliona“.\n„Ako to vlast prihvati, onda ima smisla nastaviti razgovore i dogovore oko preostalih uslova za slobodne izbore“, piše u saopštenju. Dodaje se da ukoliko vlast danas ne bude spremna da prihvati takav dogovor, to znači da ne želi nikakav dogovor.\n„A posebno ne žele ništa da promene u sferi slobode medija koja je ključni preduslov za fer i poštene izbore. U tom slučaju dolazi vreme za proglašenje bojkota nastupajućih izbora“, navodi SZS.\nOvaj blok ocenjuje da format okruglih stolova vlasti i opozicije na FPN ne približava onome što traže opozicija – potpisnici „Sporazuma s narodom“ i organizatori protesta „1 od 5 miliona“. SZS kaže i da su ti skupovi „neobavezujući“, a da teme nisu iz preporuka Stručnog tima protesta.\n„Veoma poštujući organizatore i strukovna udruženja koja učestvuju na okruglim stolovima na Fakultetu političkih nauka, dužni smo da uoči trećeg okruglog stola konstatujemo da nas ovaj format ne približava onome što je traženo od strane opozicije, potpisnika Sporazuma sa narodom i organizatora protesta „1 od 5 miliona“, piše u saopštenju.\nSZS navodi da mora doći do direktnih pregovora vlasti i opozicije koji bi bili okončani obavezujućim zajedničkim dokumentom koji bi potpisale obe strane i koji bi se primenjivao odmah, u potpisanim rokovima.\n„Ako toga nema, onda je svako učestvovanje predstavnika vlasti u bilo kakvim okruglim stolovima i drugim razgovorima, samo fingiranje i odugovlačenje kako bi se potrošilo vreme do izbora bez ikakvih suštinskih ustupaka“, smatra SZS.\nTreći okrugli sto o izbornim uslovima koji se održava danas (ponedeljak) na FPN biće posvećen pristupu medijima i njihovoj kontroli. U uvodnom delu govoriće dekan FPN Dragan Simić i direktor Fondacije za otvoreno društvo Milan Antonijević, dok će analize stanja predstaviti CRTA, CeSID, Transparentnosti Srbija, Asocijacija medija i Lokal pres. Taj deo biće otvoren za medije i biće prenošen u sobu za novinare. Nakon toga sledi zatvoreni deo, pa onda izjave za medije učesnika.\nU ime Saveza za Srbiju trebalo bi da učestvuju Zoran Lutovac, Nebojša Zelenović i Miroslav Aleksić, koji su predstavljali ovaj blok i prethodna dva puta, na okruglim stolovima 30. jula i 9. avgusta. Izostaće članica SZS Stranka slobode i pravde Dragana Đilasa, koja nije imala predstavnika ni 9. avgusta, protiveći se tome što je skup bio zatvoren za javnost. Dolazak su potvrdile i LDP i LSV.\nNezavisno udruženje novinara Srbije najavilo je da će prisustvovati samo delu koji je otvoren za medije, dok je Udruženje novinara Srbije saopštilo da neće doći.\nAntonijević: Još dva skupa\nDirektor Fondacije za otvoreno društvo Srbije Milan Antonijević je najavio još dva okrugla stola posle onog koji će se održati u ponedeljak, a njihove teme će biti birački spiskovi i pravo birača da na izborima učestvuju bez pritiska. Upitan o mogućnosti da Savez za Srbiju ne učestvuje na okruglom stolu, Antonijević je za RSE rekao da se otvara izuzetno značajna tema i da je dovoljna motivacija svim političkim strankama da se pojave ako žele ravnopravan politički život i borbu tokom izborne kampanje i ako žele da se mediji urede na drugačiji način.


Nišlije najuspešnije u Vlasotincu – Kik boks savez Srbije\nKik boks savez Srbije > Vesti > 2015 > Nišlije najuspešnije u Vlasotincu\nNišlije najuspešnije u Vlasotincu\n11. maja 2015.\t2015, Vesti\nU Vlasotincu je održano Prvenstvo Srbije u disciplini low kick za seniore B klase na kome je učestvovao 61 takmičar iz 22 kluba.U konkurenciji muškaraca nadmetalo se 47 boraca, dok je kod dama bilo 14 takmičarki. Najbrojnija je bila kategorija do 81 kg u kojoj je bilo prijavljeno 12 takmičara. Zbog pravila da takmičar u toku dana ne sme da odradi više od dva meča jedan polufinalni meč, kao i finalni duelu ove kategorije biće održani na narednom takmičenju.\nEpitet najuspešnijeg kluba poneo je KBK “Niš”. Najbolji borac biće prohlašen nakon održavanja polufinalnog i finalnog duela u kategoriji do 81 kg.\nŽreb sa kompletnim rezultatima možete pogledati OVDE.


"RECITE JAVNO ONO ŠTO MISLITE" Udruženje "Pepretuum mobile" mlade uči vještinama govorništva - Srpskainfo\n"RECITE JAVNO ONO ŠTO MISLITE" Udruženje "Pepretuum mobile" mlade uči vještinama govorništva\nMlade treba motivisati da kažu ono što misle i iza čega stoje, da donose svoje odluke, makar bile i loše jer samo tako mogu savladti životne lekcije.\nPoruka je studentkinje Fakulteta političkih nauka Aleksandre Đukić, koja je sa grupom vršnjaka učestvovala na radionicama o zagovaranju i javnom nastupu, u ogranizaciji udruženja “Perpetuum Mobile”. Mladi iz pet mjesnih zajednica Borika, Kočićevog Vijenca, Nove Varoši, Centar 1 i Lazareva, imali su priliku da kroz projekat “Novo mlado lice grada” nauče više o zagovaranju, javnom nastupu i artikulisanju svojih potreba.\nU našem konzervativnom društvu navika je da ljudi mišljenje drže za sebe, mnogi ne vole da “izlaze” iz komforne zone i brzo odustaju od svojih odluka. Radionice su zato veliki podsticaj za mlade, dobar alat da naučimo kako da se izražavamo i da naše mišljenje vredi – kaže ova studentkinja sociologije.\nAleksandra smatra da umjesto senazacionalizma koji se popragira u javnosti, pažnju treba usmjeriti na dobre stvari koje radi omladina.\n“Perpetuum mobile – Institut za razvoj mladih i zajednice” je organizacija civilnog društva koja kroz edukativne, zagovaračke i istraživačke programe razvija zdrave životne vrijednosti mladih, podstiče građansku i političku participaciju, sa ciljem stvaranja odgovornijeg i pravednijeg društva.\nU saradnji sa Gradom dio su i projekta Banjaluka ljudskog lica, a u 16 srednjih škola realizuju radionice “,20.000 razloga da promovišemo zdrave stilove života” i “Kulturom dijaloga do zdravih životnih navika”.\nCilj je edukovati srednjoškolce o važnostima zdravih životnih stilova i važnosti prevencije nasilja. Obuka se radi po programu “Priručnika Y”, sa inovativnim pristupima u prevenciji rodno zasnovanog nasilja i promociji zdravih životnih stilova kod mladića i djevojaka, a koji je dobio evropsko priznanje 2017. godine. Zavšene su obuke vršnjačkih edukatora i profesora a u sljedećoj fazi slede radionice u četiri ciklusa u školama koje će proći hiljadu mladih.\nMladi naraštaji uče još i o osnovama debate, a nakon što razviju vještine govorništva u javnosti i vještine kritičkog mišljenja slijede i debatna takmičenja za učenike koja će biti organizovana u idućoj godini.\nTokom godine “Perpetuum” je realizovao i projekat u okviru kojeg su mladi iz nekoliko opština Federacije BiH boravili u Banjaluci i upoznali se sa kulturno-istorijskim i vjerskim znamenitostima grada. Iz projekta je proistekao dvadesetominutni dokumentarni film koji predstavlja Banjaluku u koju su svi dobrodošli.\nMlado lice grada\nU Domu omladine sinoć je održana promocija projekta “Novo mlado lice grada povezuje…”, a predstavili su se upravo mladi koji su u proteklom periodu prošli obuke o javnom nastupu i zagovaranju.\nIzvršni direkor organizacije “Perpetuum Mobile” Ilija Trninić kazao je da je prikazan i dokumentarni film “Tamo”, koji na malo drugačiji način prikazuje ovo društvo.\n– Dakle, cilj programa jeste da se javnost upozna o različitim sadržajima i servisima koje pružaju organizacije civilnog društva u okviru “Banjaluke ljudskog lica”. Ovo je jedan dobar primjer saradnje Grada i udruženja građana – zaključio je Trninić.\nBanjaluka Banjaluka ljudskog licaMladiPerpetuum mobile\nRAVNO FILMSKOM SCENARIJU Uhapšeno sedam osoba za koje se sumnja da su preuzeli kontrolu nad brodom\nINOVATIVNO I DRUGAČIJE Projekat "Banjaluka ljudskog lica" i u 2020.\nProgram „Banjaluka ljudskog lica“: U fokusu mladi i osobe sa poteškoćama u razvoju\nZA MLADE Usavršite vještine javnog nastupa\n"EPIDEMIJA JE, BUDITE ODGOVORNI" Na intenzivnoj njezi u Ljubljani i mladi ljudi\nSRAMOTNO PONAŠANJE TINEJDŽERA Mladi u Švedskoj namjerno kašlju blizu starijih osoba (VIDEO)\nPORAŽAVAJUĆE BiH druga na svijetu po nezaposlenosti mladih do 24 godine


Beogradski Jevreji protestuju zbog navodnog uplitanja Vlade u borbu za vlast koja potresa zajednicu\nKnan Liphšic (Cnaan Liphshiz), 07. 08. 2019.\nNekoliko desetina pripadnika male Jevrejske zajednice – Jevrejske opštine Beograd (JOB) u Srbiji, protestuje protiv navodnog mešanja države u njihov unutrašnji sukob oko vlasti, za koji neki kažu da je paralisao normalan život zajednice.\nDemonstranti se ove nedelje svakoga dana okupljaju ispred Ministarstva pravde, jer tvrde da vlast podstiče sukob, koji se tiče imovine vredne više miliona dolara, između pristalica biznismena Danila Medića, izabranog za predsednika JOB u oktobru 2017. godine, i Saše Jinkera, koji je u martu ove godine izabran da ga na toj funkciji zameni, ali je u tome sprečen.\nDemonstranti zahtevaju da Vlada prizna i registruje Jinkera kao predsednika JOB.\nMartovski izbori su održani zbog optužbi da Medić nije zadovoljio uslove transparentnosti u vezi sa korišćenjem imovine zajednice.\nVlada je, međutim, odbila da prizna Jinkera kao predsednika, pozivajući se na sudski spor koji je u toku, u vezi Medićeve kontrole nad JOB. Jinker smatra, međutim, da je taj spor potpuno nevažan za priznanje rezultata martovskih izbora.\n„Aktivnost jevrejske zajednice je potpuno paralisana zato što Vlada, nezakonito, održava ovaj sukob“, izjavio je Jinker za „Jevrejsku telegrafsku agenciju“.\nMedić poriče ove tvrdnje, ukazujući na tradicionalno povlačenje jevrejskih porodica iz aktivnosti koje je počelo u petak, te brani svoje dosadašnje upravljanje opštinskim finansijama.\n„Svako može da zatraži i dobije odgovore na pitanja o stanju finansija u JOB“, izjavio je. Jinker, naprotiv, tvrdi da Medić ne dozvoljava beogradskim Jevrejima pristup informacijama o finansijama JOB, koja raspolaže značajnim sredstvima.\nSrbija je 2016. godine donela zakon koji mnogi smatraju jednim od najboljih zakonskih rešenja u Evropi o restituciji imovine žrtava Holokausta. Pored toga što obezbeđuje naknadu potomcima srpskih Jevreja koji su izgubili imovinu u Holokaustu, Zakon garantuje i pomoć u iznosu od više od milion dolara godišnje, sve do 2041. godine, za potrebe zajednice, od čega najveći deo dobija upravo Jevrejska opština Beograd, gde živi i većina od ukupno 2800 Jevreja u Srbiji.\n(Preuzeto od JTA)\nOriginalni članak je objavljen na engleskom jeziku u agencijskim novinama Jewish Telegraphic Agency koji možete pročitati na sledećem linku.


Hamilton je najbrži krug na stazi Žil Vilnev u kvalifikacijama odvezao za jedan minut, 12 sekundi i 812 hiljaditih delova sekunde.\nBritancu je ovo peta "pol" pozicija na Velikoj nagradi Kanade, a ukupno 53. u karijeri.\nNjemu će društvo u prvom startnom redu praviti klupski kolega i vodeći u generalnom plasmanu Nemac Niko Rozberg, koji ima za 62 stotinke sporije vreme.\nTreće vreme u kvalifikacijama ostvario je Nemac Sebastijan Fetel iz Ferarija, a iza njega naći će se Australijanac Danijel Rikardo iz Red Bula.\nMladi Holanđanin Maks Ferštapen na narednoj trci startovaće s pete pozicije, dok će Kimi Raikonen iz Ferarija trku početi sa šestog mesta.\nU prvih deset našli su se još Valteri Botas i Felipe Masa iz Vilijamsa, Niko Hilkenberg iz Fors Indije i vozač Meklarena Fernando Alonso.\nTrka za Veliku nagradu Kanade na stazi Žil Vilnev startovaće u nedelju u 20.00.


Predsjednik RS već pod sankcijama Evropske unije! – Magazin Plus\nHome/Politika/BiH/Predsjednik RS već pod sankcijama Evropske unije!\nPredsjednik RS već pod sankcijama Evropske unije!\n“Dodik zbog toga ne može da predstavlja RS u punom kapacitetu, niti može da računa na sastanke sa ambasadorima iz zemalja EU. Ta neformalna odluka evropskih ambasadora u BiH, da nemaju kontakte sa Dodikom, jedna je vrsta izolacije“, navodi Čavić.\nAmbasadori zemalja EU u BiH na neformalnom sastanku u Sarajevu, odlučili su da više ne kontaktiraju sa predsjednikom Republike Srpske Miloradom Dodikom.\nNa taj način, praktično, Evropska unija je već uvela neki vid sankcija predsjedniku RS, otkriva za “Večernje novosti” Dragan Čavić, bivši predsjednik RS i lider NDP.\n“Sankcije, međutim, nisu primjerene suverenoj državi i sankcije Dodiku su samo još jedna potvrda da BiH nema suverenitet“, ističe Čavić.\nPrema njegovim riječima, svi u RS koji žive u zabludi da nije realno da EU uvede sankcije Dodiku, moraće malo da mućnu glavom.\n“Moj je utisak da EU očekuje zaokret u politici Milorada Dodika. Ako se to ne desi, realno je da potegnu za sankcijama i zvanično“, ističe Čavić.\nBritanski ambasador u BiH Edward Ferguson izjavio je da su američke sankcije predsjedniku Republike Srpske Miloradu Dodiku posljedica njegovih “destabilizujućih radnji i izjava” i da ukoliko ne dođe do promjene njegovog ponašanja spremne su i same da preduzmu odgovarajuće mjere.\nNeće se više bez konkursa moći zaposliti u javna preduzeća!


Parodontologija – Ćirić Dental\nUltrazvučno uklanjanje kamenca, pigmentacija i mekih naslaga\nUltrazvučno uklanjanje konkrementa (kamenca), pigmentacija i mekih naslaga\nParodontologija je grana stomatologije koja se bavi proučavanjem i lečenjem progresivnih i degenerativnih bolesti potpornog aparata zuba (parodoncijuma). Zapaljenje gingive je prva faza razvoja parodontopatije koja, ako se ne leči na vreme, vodi u dalje faze ovog oboljenja i na kraju dovodi do potpunog rasklaćenja zuba i njihovog gubitka.\nZapaljenje gingive najčešće je uzrokovano prisustvom zubnog plaka koji se sastoji od komadića hrane i mnoštva bakterija koje razaraju tkivo i dovode do njegove upale. Stalnim razaranjem tkiva između zuba i desni stvaraju se takozvani džepovi, u kojima se nagomilava gnoj i taloži posebna vrsta zubnog kamenca. Ovi džepovi su uzrok daljeg propadanja tkiva oko zuba da bi vremenom počelo i njihovo labavljenje, klaćenje i spontano ispadanje.\nParodontopatija se može sprečiti redovnom i pravilnom higijenom usta i zuba, kao i uklanjanjem čvrstih i mekih naslaga, peskiranjem i poliranjem zuba prilikom redovnih stomatoloških pregleda jednom u šest meseci.\nUltrazvučno uklanjanje konkremenata i pigmentacija, poliranje sa hand-jet peskarom i fluorizacija zuba su metode koje bi trebalo sprovoditi bar jednom u 6 meseci tokom redovnih kontrolnih pregleda.\nUklanjanje mekih naslaga ne služi za izbeljivanje zuba ali će vam posle ove metode zubi svakako biti svetliji i imaće veći sjaj.\nU lečenju parodontopatije najvažnije je ukloniti parodontalne džepove hirurškim ili nehirurškim zahvatima koji se uspešno obavljaju u našem Stomatološkom centru Ćirić.\nNajčešća hirurška intervencija koja se koristi u lečenju parodontopatije je režanj operacija kojom se uklanja patološki izmenjeno tkivo. U toku zahvata često je neophodna i ugradnja veštačke kosti Bio-Oss kojom se popunjavaju defekti nastali kao posledica infekcije i resorbcije, a time se i stvaraju uslovi za prožimanje mlade kosti u matriks veštačke kosti.


Medicinske sestre će imati najveće povećanje plata - domovi zdravlja ponovo u nadležnosti države\nZdravstveni radnici se i vraćaju u Srbiju\nMedicinske sestre će već za 3-4 meseca imati novo povećanje plate, rekao je ministar zdravlja Zlatibor Lončar gostujući na TV Pink.\nKako je objasnio, sinoć je imao sastanak sa ministrom finansija i predsednikom Srbije Aleksandrom Vučićem, gde je glavna tema bilo povećanje plata, "na čemu insistira predsednik".\n"Ovo će biti treća godina za redom u kojoj će medicinske sestre imati najveće povećanje plata, ali na realnoj osnovi", rekao je Lončar i otkrio da je za svaki procenat povećanja predsednik tražio da se izračuna da li mi imamo toliko novca.\n"Ono što mogu da kažem, videvši noćas i sinoć koliko se predsednik bori za to, da će sigurno medicinske sestre imati najveće povećanje plate već za par meseci", rekao je ministar zdravlja.\nOn je ocenio da zdravstveni radnici u potrazi za boljim uslovima rada i platama odlaze iz Srbije, ali ne u meri kojoj se priča.\n"U drugim zemljama se zbog nedostatka kadra zatvaraju odeljenja u bolnicama, eto susedna Hrvatska, a to se kod nas ne dešava jer vodimo odgovornu politiku", rekao je Lončar i dodao da se zdravstveni radnici i vraćaju u Srbiju, ali to za mnoge nije vest.\nKako je naglasio, od 1. januara Domovi zdravlja koji su sada u nadležnosti opština i gradova ponovo će biti u nadležnosti države, "pa neće biti ratova na lokalu" oko njih.


Rice o muslimanskim protestima, Iranu i Rusiji - Klix.ba\n13.2.2006. u 13:21\nAmerički državni sekretar Condoleeza Rice izjavila je da žestoki protesti muslimana širom svijeta zbog karikatura poslanika Muhammeda mogu "izmaći kontroli" ukoliko vlade odbiju da djeluju odgovorno.\n"Ako vlade neće djelovati razumno, mogli bismo se naći suočeni s nekontrolisanim bijesom", rekla je šefica američke diplomatije na američkoj tv-mreži ABC.\nNa pitanje o izjavama generalnog sekretara UN-a Kofija Annana koji je rekao kako nema dokaza da su dvije zemlje potaknule i manipulirale masovne izljeve gnjeva zbog objavljenih karikatura u islamskom svijetu prošle sedmice, Rice je ponovila svoje optužbe protiv Damaska i Teherana.\n"Poznato je da Iran i Sirija šalju demonstrante na ulice kada nešto žele reći. Bilo bi bolje da iranska vlada naprimjer pozove stanovništvo da se ne pribjegava nasilju, umjesto što prijeti objavljivanjem karikatura o holokaustu. To bi bilo odgovorno", nastavila je.\n"Bez obzira na uvredu, nasilje nije odgovor", naglasila je.\n"Svi shvataju da postoji osjećanje gnjeva, da te karikature nisu odgovarajuće za muslimanski svijet. Međutim, ne izražava se gnjev izlazeći napolje i paleći ambasade...već na miran način", ocijenila je Rice.\nU istoj emisiji, Rice je rekla da Iranu ne može da se vjeruje kada je riječ o njegovom nuklearnom programu i da ta zemlja mora da se vrati međunarodnim pregovorima.\nOna je rekla da ogroman broj zemalja smatra da Iran ima pravo na mirnodopski nuklearni program, ali ne i na tehnologiju koja bi omogućila proizvodnju nuklearnog oružja.\nNa pitanje o izvještajima da SAD planira moguću vojnu akciju protiv Irana, ona je rekla da je SAD za diplomatsko rješenje, ali da predsjednik (George Bush) nikada ne odbacuje ni jednu opciju.\nRice smatra da bi Iran samo produbio svoju izolaciju ukoliko odustane od Sporazuma o neširenju nuklearnog oružja.\nCondoleeza Rice, takođe u izjavi za televiziju ABC, ukazujući na zabrinjavajuće ponašanje Kremlja, izrazila je skepticizam prema budućnosti demokratije u Rusiji.\n"Veoma smo zabrinuti, posebno zbog nekih elemenata demokratije koji izgleda da idu u pogrešnom smjeru", rekla je Rice u emisiji "Suočite se s nacijom".\nPritom je istakla stav Rusije prema nevladinim organizacijama i navela da Rusija koristi energiju, cijenu prirodnog gasa, kao oružje u odnosima s Ukrajinom ove zime.\n"Generalno, mislim da imamo dobre odnose s Rusijom, vjerovatno najbolje već izvjesno vrijeme", ocijenila je ona, uprkos zabrinutosti zbog stanja demokratije u toj zemlji.\nRusija nije Sovjetski savez, rekla je Rice, izrazivši uvjerenje da ruski predsjednik Vladimir Putin podržava otvoreniju Rusiju od one u središtu bivšeg Sovjetskog saveza.\nPolicija u Banjoj Luci zabranjuje bilo kakve skupove, ali građani ne odustaju\n12.02.2019. u 08:34


Francuski jezik - Pariz - Smeštaj :: Emanera - Škole jezika u inostranstvu\nAko rezervišete jedan od kurseva francuskog jezika u našoj školi, moći ćete da odaberete jednu od nekoliko mogućnosti smeštaja. Sa namerom da vam pružimo učenje jezika u kojem ćete uživati i koje ćete pamtiti, nastojimo da vam obezbedimo i udoban i komforan smeštaj.\nMožete birati između naših apartmana, smeštaja u porodici u okruženju lokalnog stanovništva, ili se možete opredeliti za smeštaj u hotelu kao mestu gde ćete se opustiti i odmoriti nakon uzbudljivog dana u Parizu.\nSmeštaj u apartmanima je najbolje rešenje za komunikativne osobe koje vole da provode vreme sa drugima i sklapaju nova prijateljstva. Boravak sa drugim osobama u istom stanu stvara mogućnost primene onoga što ste naučili na časovima francuskog tokom kursa, što će vam pomoći da utvrdite svoje znanje i praktično ga isprobate u komunikaciji sa drugima.\nApartmani su jednostavno opremljeni osnovnim nameštajem i svim elementima potrebnim za ugodan boravak. Zajedno sa ostalim polaznicima kursa ili Francuzima koji će biti vaši cimeri, koristićete zajedničke prostorije u stanu: kuhinju, kupatilo i dnevnu sobu.\nRelaksacija i prijatan odmor takođe su nam prioriteti o kojima vodimo računa kada je u pitanju vaš kurs francuskog jezika u našoj školi. Zato vam kao jednu od mogućnosti smeštaja predlažemo i hotelski smeštaj u blizini škole jezika.\njednokrevetne ili dvokrevetne sobe sa kupatilom (dvokrevetne mogu rezervisati dve osobe koje putuju zajedno)\nNaše porodice u Parizu čine kosmopolitski ljudi koji su pre svega pažljivi prema svojim gostima a takođe su zainteresovani i za kulturu. Boravak u jednoj od porodica omogućava vam da primenjujete znanje tokom čitavog dana pričajući sa vašim domaćinima na francuskom jeziku.\nVaše zadovoljstvo nam je posebno važno i zato biramo porodice tako da budu ispunjeni sledeći kriterijumi:\nMogu se bukirati jednokrevente sobe sa doručkom ili polu-pansionom\nDvokrevetne sobe se obično bukiraju sa doručkom, a polu-pansion je moguć na zahtev


Kosovo u 2015. zabilježilo ekonomski rast od 3,5 posto - Klix.ba\nKosovo u 2015. zabilježilo ekonomski rast od 3,5 posto\nGuverner Centralne banke Kosova Bedri Hamza izjavio je danas da Kosovo 2015. godinu završava za stopom ekonomskog rasta od 3,5 posto. Hamza je na završnoj godišnjoj konferenciji za novinare kazao da su strane direktne investicije do sada dostigle vrednost od blizu 300 miliona eura.\n“Centralna banka Kosova je ocijenila uzimajući u obzir porast remitence, direktnih stranih investicija i drugih faktora koji utiču na ekonomski rast, da je u 2015. rast bio oko 3,5 posto. Ako se ima u vidu ekonomsko stanje, Kosovo ima potrebu za većim rastom, ali naša procjena je da će biti oko 3,5 posto”, naveo je Hamza.\nPo njegovim recima zabilježen je i porast kreditiranja, a kao rezultat poboljšanja kreditnih uslova i smanjenja interesnih normi.\n“Na osnovu posljednih podataka za novembar 2015. zabilježen je porast kreditiranja za 8,3 posto, što je najveći porast posljednjih godina i to je glavni doprinos ekonomskom rastu na Kosovu u 2015. godini”, kazao je Hamza.\nNaglasio je da je struktura kredita izuzetno pozitivna zato sto je uočen porast kredita u sektorima koji su u prošlosti bili manje kreditovani, kao što je sektor proizvodnje i poljoprivrede.\n“U sektoru proizvodenje u 2015. godini, na osnovu posljednjih podataka za novembar mjesec, zabilježen je porast kreditiranja za 6,4 posto, dok je u poljoprivredi za 22,7 posto i to doprinosi poboljšanju situacije u tom dijelu gdje Kosovo ima najviše potreba, u porastu domaće proizvodnje i smanjenju trgovinskog deficita i nezaposlenosti”, istakao je guverner. On je rekao i da je zabilježen porast depozita za 5 posto u odnosu na prošlu godinu.\nNa konferenciji za novinare dodijeljena je i tradicionalna nagrada “Nagrada za mladog ekonomistu”, koja je ove godine pripala Shkumbinu Maksutaju za rad na temu “Makroekonomske odrednice bankarskog rizika-slučaj Albanije”.\nKosovo ekonomski rast


Uhapšen vozač koji je pobjegao nakon što je udario pješaka u Banjaluci - BIGportal.ba\n26 Decembra, 2021 26 Decembra, 2021 071\nP.K. iz Banjaluke, koji je osumnjičen da je sinoć pobjegao nakon što je u banjalučkom naselju udario pješaka, a koji je zadobio tjelesne povrede, uhapšen je oko 16 časova, saopšteno je iz Policijske uprave Banjaluka.\nKako “Nezavisne” nezvanično saznaju, riječ je o vozaču “Autoprevoza” Peri K. (1978).\n“Policijski službenici Policijske uprave Banjaluka, danas oko 16 časova, preduzimanjem operativnih mjera i radnji identifikovali su i lišili slobode lice inicijala P.K. iz Banjaluke, a koje je sinoć pobjeglo sa lica mjesta saobraćajne nezgode u kojoj je pješak zadobio tjelesne povrede”, navedeno je u saopštenju.\nPješak Makso Savković (85) sinoć oko 17.50 u saobraćajnoj nezgodi u Ulici Ivana Gorana Kovačića u Banjaluci zadobio je tjelesne povrede, a vozač je pobjegao sa lica mjesta.


Užasne vijesti za Chelsea: Plavcima potvrđena zabrana transfera, ostala još jedna nada – Sport Centar Užasne vijesti za Chelsea: Plavcima potvrđena zabrana transfera, ostala još jedna nada – Sport Centar\nSvjetska fudbalska federacija (FIFA) je odbila žalbu londonskog Chelseaja na jednogodišnju zabranu transfera zbog kršenja pravila o transferu mladih igrača.\nFIFA je saopštila da je Komisija za žalbe potvrdila izrečenu zabranu, s tim da je dozvolila Chelseaju da dovodi igrače do 16 godina starosti iz Velike Britanije.\nTako će zabrana transfera ostati na snazi do januara 2020. godine, a londonski klub na ovu odluku ima pravo žalbe pred Arbitražnim sudom za sport (CAS). Uz to Chelsea od CAS-a može zatražiti privremeno zamrzavanje tokom žalbenog postupka. To bi “plavcima“ omogućilo da registruju sve igrače dovedene u prelaznom roku koji u Engleskoj počinje 11. juna, navode britanski mediji.\nNa snazi je ostala i novčana kazna od 535.000 eura. I Fudbalski savez Engleske (FA) je kažnjen sa 450.000 eura uz instrukciju da mora riješiti situaciju u pogledu međunarodnih transfera i registracije maloljetnih igrača.\nFIFA je Chelsea proglasila krivim za 29 slučajeva kršenja pravila o transferima koja štite maloljetne igrače od trgovine ljudima.


Predsjedavajući Komitetom za obaveštajni rad Predstavničkog doma, Adam Schiff, demokrata iz Kalifornije, razgovara sa reporterima na Capitol Hillu u Washingtonu 6. februara 2019.\nPredsjednik SAD Donald Trump izjavio je da nema osnova za to da moćni zakonodavni komitet istražuje njegove lične finansije.\n"Ni jedan drugi političar ne treba da prolazi kroz to. To se zove maltretiranje predsjednika. I to je nesrećno i zaista šteti našoj zemlji", rekao je Trump u srijedu kada ga je novinar upitao o odluci Komiteta za obavještajni rad da istraži njegove finansije.\nTrump je na nišan stavio predsedavajućeg komitetom, Adama Schiffa, demokratu i istaknutog kritičara predsjednika.\n"Po kom osnovu bi on to uradio? On nema osnova da to uradi. On je samo politikant. On samo pokušava da sebi izgradi ime", rekao je Tramp o Schiffu nakon kratkog događaja u Rooseveltovoj sobi u Bijeloj kući, na kom je promoviosao Davida Malpasaa za kandidata za vođenje Svjetske banke.\nPredsjednik SAD Donald Trump govori u Bijeloj kući u Washingtonu, 6. februara 2019.\nNekoliko sati ranije, Schiff je izjavio da će Komitet - koji je u rukama opozicionih demokrata nakon novembarskih izbora za Kongres na sredini predsjedničkog mandata - proširiti istragu "dalje od Rusije" i istražiti da li Trumpova briga za njegove finansijske interese upravlja njegovim političkim odlukama i drugim akcijama predsjednika.\nŠiri mandat Komiteta "dozvoliće nam da istražujemo sve kredibilne navode da su finansijski interesi ili drugi interesi rukovodili donošenjem odluka predsjednika ili bilo koga drugog u administraciji", rekao je Schiff novinarima. "To se odnosi na bilo koje kredibilne optužbe o uticaju Rusa, ili Saudijaca, ili bio koga drugog".\nU izjavi, kongresmen iz Kalifornije i bivši savezni tužilac rekao je da bi Komitet mogao da nastavi istraživanje ruskih akcija tokom predsjedničkih izbora 2016., kao i veza između Moksve i tima Trumpove kampanje, ali da bi sada mogao da posmatra i "da li je bilo koji strani faktor pokušao da pravi kompromise ili vrši uticaj, finansijski ili neki drugi, na Donalda Trumpa, njegovu porodicu, njegove biznise ili njegove saradnike".\nKomitet je ranije u srijedu glasao da pošalje više od 50 transkripata intervjua iz istrage o Rusiji specijalnom tužiocu Robertu Muelleru.\nDok je Komitet bio pod kontrolom republikanaca prošle godine, zakonodavci tadašnje većinske partije u Predstavničkom domu pokušavali su da privedu svoju istragu kraju, uprkost protestima demokrata da bi tako nešto bilo preuranjeno za postizanje bilo kakvih zaključaka.\nTrump je tokom obraćanja o stanju nacije u utorak, pred zakonodavcima oba doma Kongresa, nazvao takve istrage kongresnih komiteta "smiješnim partijskim istragama".\nU svom govoru, Trump je rekao: "Ako će da bude mira i donošenja zakona, ne može biti rata i istraga".\nPredsjedavajuća Predstavničkim domom, Nancy Pelosi, rekla je u srijedu da bi Kongres bio "grešan" ukoliko ne bi uspio da sprovede svoju obavezu nadzora i da Trump "ne bi trebalo da donosi prijetnje pred Dom".\nTeška godina pred predsjednikom Trumpom